url: =Lengtong Hoih mah hoihpen laihiam ~ Lian Tuang :: ZOMI DAILY\nposted on 24 November 2018 at 10:47 pm Lomkholna: Liantuang, News\nLeitung paiziate kikhelkhel in van le nate a thakthak om toto hi. Pilna a thak siamna athak, nisim nuntakzia nangawn athakthak in kikhelkhel hi. Nidang I nuntak ngei dan in kiom thei pha nawn lo hi. Hih bang khua hun sungah mihingte thu pomzia, thungaihsutziate zong kikhel toto hi. Thu ngaihsutziale thupomzia tuamtuam te ( philosophy ) gentelna nam tampi om dinga hih lai ah ahuampi in khenpi 3 in a khen mipilte thupomzia pawlkhat I kikum ding hi.\nTua thupomzia namte in\n1) Formal Logic (Singkuang le Aikuang thupomzia)\n2) Dialectics (Lengtong Hoih thupomzia)\n3) Trialectics (Suangthu Thum thupomzia)\ncih bangin nam thum in na kisuut hi.\n(1) Formal logic (Singkuang le ai-kuang thupomzia)\nNeino tangthu sungah Lusuangte in Neino a deihgawh uh ciangin Nantal in pia nuam hetlo hi. Neino in zong Nantal mah tel zaw hi. Tua ciangin Neino in Nantal le Lusuangte nek dingin an bawlsak a, khat pen singkuang hi in a khat pen aikuang ahi hi. Nantal mai ah singkuang koih sak a, Lusuangte mai ah aikuang koih sak hi. Ahi zongin Nantal in Ai-kuang ne kha veve ahih manin sih lawh hi.\nTua ahih manin hih thupomzia pen “ Singkuang le ai-kuang thupomzia” (Formal Logic) ci in min I pai hi. Thu nam nih bek om a, khat pen nuntakna ci in a khat pen sihna hi cih thupomzia ahi hi.\n(a) Thu bulletzia\nHih thupomzia abulphuhte in na khempeuh ama mimal muhna ama theihna bek tawh tehkak hi. Khat vei atheih ngei amuh ngei thupiang khat pen apiang tawntung dingin la pah hi. Khuahun paizia le thupiang tuamtuamte zui zolo hi. Na khempeuh kikhel mengmeng loin kip tawntung zaw hi ci in sang hi. Na khempeuh a kizom dimdiam in mu loin, ama ut khat peuh bul let mahmah hi.\nNate thu (Sciences) pilna lam ah zong hih thu thubulletzia pen tuma kum 2500 val Socrates te hun pan kipan Isaac Newton hun dong akizang thuppomzia ahi hi.\n(b) A lim le mel\nHih thubulletzia aneite in na khempeuh a hi linlian in mu uh hi. Avom ahih keileh a kang. Kapawl na hih keileh ka lang. Ahoih keileh a sia. Piangthak maw piangthaklo. Ong it maw ong mudah. Ci lianlian hi. Tua banah Gtn; Guta hi ci in atheih ngei khat pen a khantawnin a guta ding mah in ngaihsun hi. Party khat peuhah member ahi ngei khat pen a khantawnin member ahi dingin ngaihsun hi. Apa lasiam ahihleh atate zong la uk le lasiam dingin um pah hi. Khua le tui, beh le phung siksan in thugen nuam diak hi.\nNa pil nopleh, na hauh nopleh, na siam nopleh, khantohding I ut leh, kipumkhat ding I ut leh cih bangin na khempeuh gen lianlian lel hi. Ama muhna ah na nam nih ta bek om sak hi.\nNa khat peuhpeuh a et ciangin na dangdangte tawh a kizom dimdiam in en loin a malmal in en zaw hi. Suangtum pen akhiatna gen beh kul loin kitel ciat hi. Ahi zongin tu hun ciangin na tampi a kigawm ciangin na khat a piang pan tampi om ta hi. Gtn; Mawtaw, mawtaw khat a pianna dingin apei, a set, a body…, nam tampi a kigawm ahi hi. Hih dan ciangin buaihuai sa mahmah hi.\nTua tawh kizomin a theihbatloh le a zak ngeiloh thute ahih leh amah tawh a kisailo dan in ngaihsun in kitheihmawh bawl ziau lel hi.\nAlung kham huai mahmah thu ah, hih thupomzia a lente in thu hamsa khat peuh a tuahkhak ciangin paulap zonga midang khat peuh mawhmat nuam hamtang hi. Abeisa a guallelhna khasiatna thangpaihnate phonglo kikkik a, mi pawlkhatte mawhna khialhna suaksak kik uh hi. Hih gamtatzia pen tu laitaka mi ngongtat IS te gamtatziate hi pah hi. Hih dan thupomzia a nei pen mun khempeuh ah om kawikawi hi.\n(2) Dialectics (Lengtong Hoih)\nLengtong Hoih tangthu I et ciangin Lengtong Hoih te unau pen a ki it mahmah bek hi loin, pilna siamna hatna zong nei mahmah uh hi. Amau utna deihna le kisapna khempeuh a kicingin nei zo uh a, van laizanga om “ Aksi nel-kai” nangawn a la zo uh na hi hi. Na khat peuhpeuh a sep uh ciangun zong a hi sinsen, a hi linlian bek deih uh a, a inn kongkhat nangawn kamsel bek tawh a kihong thei pan ahi hi. “Hanciam peuh leng na khempeuh piang thei hi.\nVan a aksinel kai nangawn kila thei hi.” ci in na khempeuh maingap mahmah uh hi.\nKawl mangpa in lui gei ah Lengtong Hoih sam a zialzial leh theipum cia pha ahih manin “ Asam zong sua, a mi zong hoih in teh” ci in ngaihsun a, a nasemte zongsak pah hi. A ngah dongin hanciam hi.\nLengtong Hoih in a sanggam pa tawh nuamtakin a nuntakkhop theihna ding lunggulhna tawh anau Munei Thangdal ahi Vahui pen a ciampeek tawh satlum giap ngam hi. Ni sagih khit ciangin tangval melhoih mahmah khat in thokik sak kik a, kawlmangpa innsungah a unau un nuamtakin om uh hi.\nTua ahih manin khantohna, hoihna, gualzawhna,nopna le lawhcinna te mihsuan gige in pilna siamna hatna tawh hanciam takin mainawtna le kalsuanna cih nuntakzia thungaihsutzia pen Lengtong Hoih thupomzia (Dialectics) ci in min I vawh hi.\nHih kammal pen Greek lai in Dialego cih kammal pan piangkhia hi a, Kam kinial, kisel tantan cihna ahi hi. Thukhat peuhpeuh kikum in kisel ngeingai leng adik aman thute ong kilangkhia hi cih thupomzia ahi hi. Hih thupomzia pen Aristotle te Socrates te in amau hun lai in na lim zat mahmah khin uh hi.\nHih thupomzia a lente thubulletzia pen a tuam hi leuleu hi. Na khempeuh kikhelkhel hi ( Everything change ) ci in ngiahsun uh hi. Thuhaksa tampi le buai na tampite I kantanzawh ciang bekin Kikhelna khantohna picinnate kimu thei bek ding hi ci in ngaihsun uh hi. Na khempeuh kidemna vive hi a, mun khempeuhah a gualzo le a guallel om tawntung hi ci uh hi. Apil asiam ahanciam zo te adingin na khempeuh piangthei hi ci in ngaihsun hi. Thu khat peuhpeuh ah ei deihna thupi mahmah ahih mah bangin mi dangte muhna zong theih huai hi ci in ngaihsun hi. Hih thupomzia a zangte in dinmun le thukiplet khat siksan gige in thungaihsun tawntung uh hi.\n(b) Lim le mel\nSiingkuang le aikuang (Formal Logic) te in na khempeuh namnih in akhen ziau hangin Lengtong Hoih (Dialectics) thungaihsutzia a zangte in tua Thu nam nihte a kido, akidem, a kigawi gawp hi ci uh a, atawpna ah a manzaw ahoihzaw te gualzo tawntung hi ci in ngaihsun hi. Hih thungaihsutzia tungtawnin mipilte in leitung tangthute a kizom diudeu in sut kik thei uh hi. Tu ni dong mah hih thu pomziate siksan in gamvai minamvai a kigel a hi hi.\nThupiang khat peuhpeuh a om ciangin tua bang a pian theih nading a hang nam khat ta om sak lianlian hi. Gtn; Kawlgam suahtakna I ngahna pen Bo Aung San hanciamna hi ci ziau lel hi. A lawhcing mi khat om leh thudang kan nawn se loin “ A hi ding mah hi. A nu thupha a sang hi. A pa thupha a sang hi.” cih danin mu ziau hi. Tua mah bangin a tuahsia a tasam khat om leh “ A thuak ding mah hi. A vawh bang a at ai ve” cih san thei hi. Nupa kitawng khat a om ciangin a man le a khial om sak hamtang hi.\nLengtong Hoih thupomzia pen anuai a Suangthu thum thupomzia sungah a kicianzaw in gen lai ni.\n3. Trialectics (Suangthu thum thupomzia)\nLeitung Pilna le nuntakziate nakpi takin ong khantoh ciangin a om sa thupomziate tawh a kitukalh bek hi loin a kileh bulh nangawn mun tampi ah om kawikawi hi. Gtn: Ka pawl maw ka gal cih namnih tawh a kibuai mahmah hangin pawl lah ahi lo gal lah ahi lo bek thamlo ei ong theikha lo zong mi tam cihtakin tam hi. Tua mah bangin Democracy ngah leng khangto ding cih lametna a liat mahmah laitakin Democracy kician mahmah na pi a khangto mahmah lo gam tampi a om mah bangin Democracy hi lo napi a khangto mahmah gam tampi zong om kawikawi hi. Numei hihna le pasal hihna nangawn deih bangin a kikhel thei khuahun hi ta hi.\nPilna khantohna hangin kikhelna manlang mahmah a leitung pen khuano khat bangin a kigen mah bangin apiang thei dingin a kingaihsun vetlo thu tampi piangpiang mai hi. Hih bang thute hangin mailam thupiang ding nangawn bangmah a kigelkhol thei hetlo khuahun sungah kiom ahih manin thupomzia zong a thak a kizong leuleu hi ta hi.\nSanginn sunga I sin tangtang Geometry ( Tincha 2 )laibu pen tuma kum 2500 hun lai a kibawl hi a, behlapna le puahphatna om loin tu ni dong ciang akizang suaksuak pilna thubu ahi hi. Tua pilna tawh Nate khempeuh kilemtuah in kikantel hi. Inn lamna ah hih pilna kizang hi. Lampi bawlna, lei bawlna, mawtaw bawln, vanleng bawlna, ni kha le aksite thu thukantelna nangawnah hih pilna kizang hi. Hih zaha thupi Geometry kici pilna thu pen ahuampi in gen ding hi leng, thubul nam thum ( a dung x a vai x a sanna ) siksan in Nate thu kantelna cih theih ahi hi. Hih theory pen ei kamin “Suangthu thum” thupomzia (Trialectics ) ci in min ka na pia a, tuni dong ciang munkhempeuhah a kizang ahi hi.\nHih thupomzia a zangte in leitungah a kip a kho bangmah om lo hi. Na khempeuh a kikhelkhel hi lel hi. Singkung lopa suangtum .., cih te zong tu le tu dinmun bek hi a, a tuamtuam in a kikhel toto hi lel hi. Gtn: Singluang pen mei tawh kimu leh meikuang pianga, meikhu, mei am le vut in kikhel hiau hi. Suangtum pen sawtsawt lei suangvui leivui in kikhel thei hi. Singluang pen muatsuak in leivui piang hi. Akl, Singluang pen lei in vuk cip in suangmeihol piang hi. Hih kikhelna pen mihingte bawl tawm theih hi lo a, a mah le a mah in a piang hi ci hi.\nLengtong Hoih thupomzia in na khat peuhpeuh a hoih zaw ding in kikhel toto hi ci hi. Thupiang khat peuhpeuh in manawh khat nei ciat a, tua mun a tun matengin a paipai ahi hi ci hi. Hih thupiang le kikhelna a om theihna dingin mihingte in tawsawn thei hi ci in pom hi. Ahi zongin Suangthu thum (Trialectics) thupomzia in Nate khempeuh a kikhelkhel hi a, kikhelna pen a ma pianzia taktak hi zaw hi ci in pom zaw hi. Kikhelna pen a hoihlam zong hi thei in, a sia lam zong hi thei hi ci in pom hi.\nB. A kibanglo nam nih\nNa khempeuh a kibanglo vive a kigawm nianua hi a, khat le khat kibang vetlo hi. Tua a kibanglo nate khat veivei kigawm a, khat veivei ciangin kidemin kinawk kipalgawp hi ci in Lengtong Hoih (Dialectics )te in ngaihsun hi. Kidemna pen a om tawntung thu in ngaihsun in kipawlna le kigawmna pen tawmvei sung thu hi ci in pom hi. Ahi zongin Suangthuthumte leuleu in tua nate khempeuh a huampi in sang khawm miemiai hi.\nGtn; Nupa kop pen kibang hetlo hi. Khat numei hi in khat pasal ahi hi. Lengtong Hoih thupomzia a zangte in numei le pasal a kibang hetlo nihte a kigawm a kizom hi ci in mu hi. Suangthuthum te leuleu in numei le pasal a hih manin a kigawm a kizom thei hi lel hi ci hi. Nupa kikal kitot kiselna kam kinialna a om ciangin Lengtong Hoih te in a man a khial om sak uh hi. Ahi zongin Suangthuthum thupomzia a zangte in nupa cih pen a kitawng thei mah hi lel hi ci in ngaihsun ziau hi.\n(Aban ah Lengtong Hoih thupomzia pen LTHle Suangthuthum thupomzia pen STT ci in ngelh ni)\nC. Buai na\nMun khempeuh ah kidemna le buaina om tawntung hi ci in LTH te in pom hi. Kidemna le buaina pen nampi nih in khen a, sunglam buaina le pualam buaina ci hi. Sunglam buaina le kinawkna a hat mahmah ciangin kikhelna lianpite piang zo hi ci in pom hi. Ahi zongin STT te in buaina le kidemna pen a piangthei thu le a kisam thu khat in ngaihsun hi. Buaina tuamtuamte a malmal in khen loin hih dan zong om thei zelzel mah hi ci in a huampi in sang hi.\nNisim nuntakna sungah zong LTH in buaina khat peuh a om ciangin pawl le gal ci in khennih suah lian a, STT te leuleu in pawl lah a hi lo, gal lah a hi lo pawl om sak lai hi. Gtn; Gam vai ah LTH te in Kumpi le langlam party ci in khen ziau a, STT te in kumpi lam le langlam party ban ah kipawlna( civil society ), mipi.., a tuamtuam zong om sak lai uh hi.\nLTH te in gualzawh ding thupi sa uh hi. Kidemna ah gualzo khawm ngeingai ding cih bangdan hi sa theilo hi. “Thankik aw kei hasia le nang ha pha kikhek ni” ( Win – Lose Theory ) cih dan hi mai hi. STT te in buaina le kidemna, gualzawhna guallelhna cih te a om den thute hi a, khat le khat kisangsiam peuhleng a hoih hi lel hi ci in pom zaw hi. Democry thubullet zong hih thu mah hi bulpi pen hi. Ei hihna ciat tawh suakta takin om dimdiam theih ding hanciamna hi lel hi.\nD. Gel kholhsa hiam\nMipilte in a buaipih tawntung thu namnih om a ( a ) Leitung le piansak nate pen a ma tawm in a piang khia hiam ( b ) Ngaihsutna le ngimna khat adinga apiang ahi hiam cih a hi hi. Hih dotna pen a nih tuakun (LTH le STT ) ( b ) na sang khawm bilbel uh hi.\nAhi zongin a sanzia uh kibang lo hi. LTH te in thu bulpi khat siksan in hih thu pen a hi takpi hi ci in kipsak mahmah hi. STT te leuleu in thubulkip khat bek hi loin, tampi om dinga, I theih khak loh thute ban ah I theihzawh loh thu zong om lai ding hi ci in pom hi.\nMihingte in ahang I tel zawhloh thupiang tuamtuam a om ciangin “lamdang tak ei, kampha tak ei, hampha tak ei, kamsia tak ei” ci in i gen ziauziau thute pen STT te in mihingin a muhna le a theihna ciangciang tawh thu a gengen uh hi bek hi ci in pom hi.\nLTH te in thu khat peuhpeuh ah a kidempihte le a langte taisan in nusia uh hi. Tua bang ciang bekin khantohna, ahoihzaw picinna le kikhelnate piang thei pan hi ci in pom hi. STT te in akinusia le a kitaisan cih dan in ngaihsun loin a kilom khawm toto, a kilam khawm toto hi ci in pom zaw hi.\nGtn; Nupa khat in a tate inn a tuan sak ciangin a kikhen le a kitaisan uh hi lo hi. Tua bangin a banban in khang tampi inn kituan toto a, mun tuamtuam ah zong kilal kawikawi hi. Tua khit ciangin minam tuamtuam le pau tuamtuam ong piang to ahi hi. Hih pen a kinusia le a kitaisan hi loin a kilam toto ahi hi ci hi.\nTu laitak I muh van le nate pen tawl khat sung a om pak van le nate hi a, mihingte in min tuamtuam a piak hi lel hi. Tua Nate kip tawntung lo hi. Ama hihnate a kip hun tonno sung bek ahi hi. Ama hihnate a kip theihna dingin ama sunga Kizopnate a om ngei bangin a om sung huntomno sung bek hi pak hi. Tua Nate kizopna kikhel leh Nate a dang khat in piang to pah hi. Gtn; Gua tawn khat pen tu laitak guatawn ahih hangin khutsiam khat in tutphah in bawl leh guatawn panin tutpah suak lel hi. Tua tutpha pen ama sunga om Kizopnate a ngei bangin a om sungteng tutphah hi a, kizopnate a kikhel ciangin sing, nin, ciangkang …, cih danin kikhel leuleu hi.\nTua Guatawn pen hun khat sung guatawn hi a, a tawntung in guatawn hi lo hi. Amasung kizopna a kipsung teng hi pak hi. Thu dangdangte ah zong tua dan vive mah hi pah hi. Tonno sung a om pak Kizopna te pen a kipsemsem zong om a, a kiplo semsem zong om hi. Tua kizopna te a kikhelkhel hangin khat le khat a kitaisan le a kinusia cih bang hi tuan lo hi. Ama pianzia khat hi lel hi. Gtn:Haitang ( a lui ) si a, haikungno ( a thak ) piang hi ci in LTH in pom hi. LTH te in Haitang le haikung thu bek ngaihsut pi in nei hi. STT in haitang le haikungno banah tua tegel kizopna zong thupi sa hi. Haitang le haino kizopna a thakhauh ciang bekin haikung ong po zo pan hi. A zenzen in tua kizopna thakhauh kei leh haitang si in muat thei lai hi. Tua ahih manin Haitang panin haino po ding cih thu om thei tuan lo hi. Haino po thei hi. Po lo thei hi.\nLTH le STT thupomzia kilamdanna pen amaute thubul pomziate ( Dimensions ) hang ahi hi. Mihingte in sem nuam peuhleh Leitungah a piang theilo bangmah om lo hi. Leitung, ni, kha le aksite in bei hun nei loin a tawngtung in a om den ahi hi ci in LTH in ngaihsun uh hi. Tua ahih manin amaute in ngimna le gelna kician nei diudeu in thaneih zah in hanciam uh hi.\nAhi zongin STT in Mihingte hih theihna pen ahi ciang khat bek om hi. Leitung, ni, kha le aksite zong a kip tawntung hi loin, hun ciangtan khat nei ciat uh hi ci in ngiahsun hi. Tua ahih manin thu le la khat peuhpeuh a gel uh ciangin “Thu paizia dungzui in a lem theihleh” ( Pasian in ong thukim pih leh ) cih dan in pai zaw uh hi.\nA lung hihmawh thute\nLTH in Gam le minam khantohna dingin kidemna buai na hanciamna tampi kisam hi ci hi. Hih thubulpite siksan in innkuan sung, pawlpi sung, khua le tui sung leh gam le lei vai khempeuhte ah na ong kisep ciangin a gualzo le a guallel ci in pawl nam nih ta ong piang den hi. Agualzote in gal nei suak uh a, a guallelte in zong maban a nei mah suak in kidemna bei theilo a, nopna daihna nei thei loin thasan den uh hi.\nSTT leuleu in “ Singkung lopa tawm semsem in khuahunte lum semsem a, leitung in siatlam manawh ta hi ( khuahun sia ). Tua bek tham loin mihingte bawl a thakhauh mahmah galvan tuamtuamte hangin leitung pen thakhat thu in a maimang thei dinmuh hi ta hi( leitung vut le vai suak thei ) ci hi. Tua hi a mihingte in leitungbup huamin thu le la vaihawmin kalsuanloh phamawh ta hi. Leitung le a kim le pam a omte hoih takin I kep loh phamawh ta hi. Thu le la khat peuhpeuh vaihawmna a om ciangin mikhempeuh in Thukhualna le a picing mahmah lungsim neihloh phamawh ci in STT in pom hi.\nHih lai ah mihingte lungsim puakzia le thupomzia a huampi in Nam thum in I gen ciangin, hihzah bek om hi cihna hi lo hi. Hih tawh a kibanglo zong tampi om lai kha ding hi. Mai lamah zong om toto lai kha ding hi.\nHih thupomziate I et ciangin ei mah tektek dinmun I kitelna ding bek a thupi pen in ka lamen hi. Mi khat in thupomzia khatta bek kinei hi tuam lo a, mun khat ah Siingkuang le aikuang thupomzia tawh i gamtat hangin thudang khat ah Suangthuthum thupomzia zangin thun kikhensat veve lel hi.\nTua ahih manin hih thupomziate pen Midangte tungah thukhenna ding hi lo a, I zat siam nakleh eima nuntakna bek tham loin i innkuan sung, vengsung, pawlpi sungah khua le tui sungah noptuamna om taktak ding hi ci in ka lamen hi. Lian Tuang\nTrialectics ( U Kyaw Win )\nDimensions ( Ko Thar )\nPrevious: Naupang tezong a ut uhleh kiteeng theihi ci’n Indonesian Supreme Court in genkhia\nNext: I deihna leh upna i genciang ~ Pau Khat Suan\nPhone sungah zahmawh video akem Malaysian gammikhat Australia pan ki hawlkhia


timestamp: atn

url: =Meiivom neu khat ~ Dong Mung :: ZOMI DAILY\nposted on 17 March 2019 at 12:34 am UTC+9:30 Lomkholna: Dongmung, News\nNikhat Puteek khat le a tute thum mualdawn khat ah hong tukhawm uh hi. A pu un a tute thu tawm hilh nuam ahih manin hibangin dotna a dong hi. A tute kiangah, “Vantung lam en to unla, na muhdan tek uh hong gen dih vo leh,” a ci hi.\nA tute zong vantung lam hong ettoh vua leh van laizang ah meiivom lom neu khat om mu uh hi. Tua ciangin tua meiivom lom neu khat a muhzia uh a pu uh tungah hong gen ngeingai uh hi.\nTua ciangin a pu un, “Vantung hizah taka lian dum khiukheu zawzen tungah meiivom neu khat om bek mu maw? Ahi ding mah hi ei tute… Ahi zongin na phawk gige dinguh ka deih thu tawmkha hong gen ning ei…Ciamteh tawntung un maw…Bang hiam cih leh Vantung etlawm mahmah kiukiau ah meiivom neucik khat a om bek na mu uh a, tua bek mah na lungsim vuah koih in, tua thu bek nong gen uh hi. Ahi zongin tua mun neucik khat simloh mun awng(meii omlohna) lianpi om lai ahihna na phawk kha kei uh hi. Tua mah bangin na nuntakna sung vuah zong na tuah, na thuak, na haksatna neuno khat bek na lungsim vuah na koih uh ciangin na nopsak nadinguh tampi hong khaktan in lungkiatna hong guan hi,” ci-in a genpih hi.\nMihingte i nuntakna pen van dumpi mah tawh kibang ahi hi. Tua van dumpi tungah meiivom neucik zong om dinga, golpi zong om kha thei ding hi. Ahi zongin vantung buppi meiivom tawh kidim hisam lo ahihna i phawk ding kisam hi.\nI tuah, i thuak thu le late in meiivom lom khat bangin i nuntakna ah mun hong luah ding hi. Tua hun ciangin tua meiivom neucik pen bek lungsim ah koih in i hun manpha tampi i beisak sangin, lungdamna, lungnopna, kipah maitaina tampite in i kim i pam ah hong umcih lai ahihna i phawk ding kisam hi.\nI nuntakna sungah eima tel masak, eima deih masak ahih zenzen loh hangin meiivom bangin a etlawm lo dinmun khawngah zong i om kha thei hi. Tua hun ciangin hih meiivom lom khat in ka nuntakna bup hong susia ei, ci pah lo-a, mun tampi awng lai, lametna tampi om lai, maban tampi om lai cihte i phawk ding kisam hi.\nTua meiivom neucik khat bek mitsuan in kha kunkun nawnlo in khuadak khia dih ni… A limci teng, a lawphuai teng, a lungdam huaiteng in ei hong ngak zihziah lel hi.\nI lungsimte taangzai takin hong khia ni…Lametna thak tawh khuadak khia ni…Maitaina tawh kalsuan ni…Ei ading tung sunni hong taang dinga, meiivom lomnote hong thengmang lel ding hi. Lungdam, Dong Mung\nPrevious: Numei pil le Numei hai ~ Job Cinpi\nNext: Tedim Khua Zuun Kik Dihni (1) ~ Khup Khan Thang


url: =A lamdang atheihhuai Israel minam te thu :: ZOMI DAILY\nposted on 5 November 2014 at 5:19 pm Lomkholna: CinNgaih, News\nGam sung ki-uk na lam ah asai siam mi\n2010 kum a thukan na tawh kizui in America gam ah Parliament mi 100 kihel na lak an Jews te 23 om hi.Parliament 400 omna kah ah Jews te zanei 34 kihel hi.State 25 te ii Governor(uk pi) te hi uhhi.Tua ahih man in America gam kumpi ah thu neihna tam leh kilawm.http://en.wikipedia.org/wiki/list of the Jewish America Politicians.\nSum leh paai ah Ameriaca Jews te pen hau thei mahmah uhhi.America gam ii 2% bek om Jews te pen 40% te billionair hi uh hi.America Jews te 4 ah 1 pen millioner te hi uhhi.American Jews te 55% pen University pan sang man vive te hi uhhi.Jews tew pen America te in business lam ah kinga mahmah uhhi.http://www.topix.com/forum/afam/tcel 6H6L79c27EVA.\nLeitung ah Jews billionair mihau 465 te pen 1999 kum in kikan khia ahihi.Amau neihsa US$ Mak 1644 billions pha hi.America ah Jews minam mihau atam pen 56% nei uhhi.Gam nga a om America,German,France, Hongkong leh England a om Jews mihau te in billions 1200 val (82)nei uhhi.India, Japan, Malaysia, Taiwan, Singapore, indonesia… ah ahau te pen Jews te na hi gige ahih lam alamdang in kimu hi.Hih Jews mihau te min pen Sen,japan, Indonesia min te hi in,amau ii ngei na ,biakna zat pen Jews te ngei na biakna na hi gige hi.Jews watch.com.\nGam vai leh sum leh paii vai bek ah hilo in adang dang te ah zong Jews miman te thu nei thei mahmah uhhi.Gtn. in Enstein,HollyWood directors Stephen Sperbert cih bang in Pasian in thupha tampi angah minam asuah sak te hi uhhi.Ahih hang in Jews te pen kibawl sia kithat lumna taangthu te kum 3,300 sung in tampi ki mu theih hi.Babylon hun,Roman hun,Crusade hun, atawpna ah galpi nihna in Germany Nazi te in mi awm 6 that uhhi.Bawl saitna,that lupna om kei leh tuhun in Jews te pen awm 13 bek hi lo in awm 200 val ding hi.Jews te pen asiam man uh, ahah kat man uh hang in alamdang in om uh hilo in,Pasain thupha asang hang ahihi.\nJews te in Pasian bang zah ta in um hiam cih LST in gen hi.Christian te ii upna bulpi penJews minam Jews biakna ahihi.LST thuciam lui thu teng pen Jews te taangthu ahihi.Alam dang a thupiang te pen LST sim leng kimu thei hi.Jews te Eypyt gam sal tan na pan Mosses in abeisa kum 4,000 in san tui pi kantan pih(Pai 14:12;18:27)Joshau zang in Israel galkap te inJericho khuapi azawh na(Joshou 6)kamsaang Elijah,Elisha te alamdang nasepna te,(1kumpi.17-19;2kum 2-5).Syria kumpi pa galkap athahat te tawh Samaria khaupi a umcih lai in alam dang gualzawh na angahna (2kumpi 6).Atha hat galkap tampi te tawh Assyria kumpi Sennakherib in Jerusalem khuapi umcih lai, vantung mi in 185,000 zan khat thu in athat lum na(2kumpi.19) Israel te kumpi Davib leh Solomon adiak diak LST lui in gen hi.Kum 2010 ciang inIsrael gam pen 1973 Arab Israek gal khit zawh adiakdiak in america kumpi te makaihna tawhEgypt te tawh kilemna bawl thi hi.9/11 la in NewYork asim sim na ah IAmerica te sum mahmah hi.\nIsrael te in Arab migilo thagum hatna zang te sulzuih in that uhhi.1973 kum in Arab migilo ngongtat te in Munich Olympic ah Israel kimawl mite mancip in athat lum khit uh ciang Israel Mossad te in Arab migilo te gam khempeuh ah zong in man uh a, thuk kik in that uhhi.\nIsrael gam sawtpi vei akip thei nading in galvan te nak bawl mahmah uh a,neuclear kapna 75-150 neih cih kiciam sitset hi.\nArab gam te Iran, Iraq gam ah nuclear abawl sawm uh pen Israel vanleng te in kap siat sak uhhi.Midle East ah Arab israel te buai na pen leitung bei ma dong in om ding hi.Jews te anop sak uh ciang pasain nawl khin,kipha sak, ngawng khauh,leh do thei minam ahih man inPasian dan piakna LST sung ah om hi.Ahih hang in Pasian kiang ah nek in ,ki niam khiat in azuat sial in thupha tam pi pia ahih man in,tu in leitung ah thu neihna nei minam khat in alam dang khat in ding thei hi.\nRef:Zaw Aung (Monywa)\nPrevious: Suu Kyi December khasung China ah hawhding\nNext: Neihsa vs Lungnopna ~ Khat Thang


url: = Tinaung Takluem EPHESA 2\nThina Pan Nuntakna\n1 Hleh 18:19-21; 19:1.Na tatkhialna uh te le na mawna uh te sung ah na thi zo uh a, tua pan in hong nungtasak kik hi;\n2 A bosa hun sung ah leitung ngeina bang in ahizong, hui sung a om vangletna a ukpa ngeina bang in ahizong in, thu ni ngawl tate sung ah na a seam thaa ngeina bang in ahizong, note na nungta ngei uh hi:\n3 Eite zong ngualdang te bangma in a bosa hun sung ah cilesa deina sung ah i nungta a, i pumpi le i thinsung i uk teng i kicingsak hi; taciang cilesa ngeina bang in thin-ukna i tate i hihi.\n4 Ahihang thuthiamna taw a dim Pathian in itna lianpi taw hong it hi,\n5 Mawna sung ah i thi laitak in, Christ taw hong nungta khawmsak hi, thuthiamna tungtawn in ngupna na nga uh hi;\n6 Taciang hong tho khawmsak zo a, Christ Jesus sung ah van ah hong to khawmsak hi:\n7 Tua thu sia hongpai tu hun sung ah eite tung ah ama thuthiamna i a lamdang hauna sia a phatna sung ah Christ Jesus tungtawn in hong lak thei natu a hihi.\n8 Banghangziam cile note sia thuthiamna hang in upna tungtawn in ngupna na nga zo uh hi; taciang tua ngupna sia note pan in hong piang hi ngawl hi: hi sia in Pathian letsong a hihi:\n9 Sepna hang hi ngawl hi, tua ahikom kuama ki suantak tu hi ngawl hi.\n10 Banghangziam cile eite sia Pathian i khutma te i hihi, Christ Jesus sung ah nasep pha te a seam tu in a ki bitphua te i hihi, tua nasep pha te sung ah i nuntak thei natu in Pathian in hong ciangtan hi.\nChrist Sung ah Pumkhat\n11 Tua ahikom a bosa hun sung ah note sia cilesa deina taw Gentile mite na hi uh a, cilesa deina taw in khut taw vunteap tan te in vunteap tan ngawl te, hong ci uh hi, ci phawk tawntung tavun;\n12 Tua hun in note in Christ na nei bua uh hi, Israel minam sung ah ki hel ngawl in peamta te na hi uh hi, taciang kamciam thu te pan zong peamta te na hi uh hi, taciang leitung ah Pathian na nei bua uh a, lametna zong na nei bua uh hi:\n13 Nidang in note sia a khuala mama na ah na om ngei uh a, Christ thisan tungtawn in hong naisak kik a, tu in Christ Jesus sung ah na om uh hi.\n14 Banghangziam cile Ama sia i thinnopna hi a, Ama in pumkhat in hong vawt hi, taciang i ki laklaw ah hong khak kidalna sia baltham zo hi;\n15 Kol 2:14.Ama in ki ngalvawtna, biakna ngeina sung a om thupiak te sia Ama pumpi sung ah bosak siat zo hi; banghangziam cile Ama sung ah mihing ni sia mihing thak khat vawt tu in kilemna vawt hi;\n16 Kol 1:20.Taciang thinglamte tungtawn in mihing ni sia Pathian tung ah pumpi khat hi tu a, kilemna vawtsak tu in, ki ngalvawtna that hi:\n17 Isa 57:19.Taciang a khualapi a om note le a nai na a om te tung ah Christ hongpai a, kilemna thu hong hil hi.\n18 Banghangziam cile Christ tungtawn in ahizong, Thaa khat tungtawn in ahizong, Pa kung ah i tum thei hi.\n19 Tua ahikom, tu in note sia peamta te le ngamdang mite na hi nawn bua uh hi, ahihang mithiangtho te taw ngam khat i mi le Pathian innkuanpui na hi uh hi;\n20 Taciang note sia sawltak te le kamsang te i phungkawng tung ah a kisa te na hi uh a, Jesus Christ ama cikteak sia a lianbel phungkawng a hihi;\n21 Ama sung ah innpi theampo phatak in ki zom dimdiam a, Topa sung ah biakinn thiangtho a hi tu in na khang khawm tek uh hi:\n22 Ama sung ah note sia Thaa tungtawn in Pathian om natu in munkhat ah a kisa khawm te na hi uh hi.\n2:1 Hleh 18:19-21; 19:1.\n2:15 Kol 2:14.\n2:16 Kol 1:20.\n2:17 Isa 57:19.


url: =Laithiangtho Dokna (Thupulaakna 17-18) ~ Thu Tatuam (Siyin News)\nLaithiangtho Dokna (Thupulaakna 17-18)\nFriday, August 22, 2014 Laithiangtho Dokna No comments\n1. Minthang pumpi zuaknu sia akuate taw khialna vawt ziam?\na. Amu theampo\nb. Leitung kumpipate\n2. John in apaktatnu amu ciang ___ hi.\na. kidop tu thuhil\nc. khuangai in kap\n3. Leitung mite in, nganhing a et uh ciang ___ hi.\na. Topa pok uh\n4. Lutang salite in, numeinu ii ___ahi hi.\nb. tona mual sali\n5. A nungta ngei nganhing sia se kumpi bangza na ziam?\n6. ___te in nai khat sung teng, nganhing taw kumpi suak tu hi.\na. Aksitang sali\nb. Kumpi sawm\nc. Numei paktat\n7. Vantung lalang in bang khuapi cimh zo ci ziam?\n8. Kumpite in bang amu ciang kap uh ziam?\n9. Akuate in "Hi khuapi taw akibang khua ngawl" ci ziam?\na. Siphu tung tote\nc. Teambaw naseamte\n10. Bang taw akibang khat tui sung kideang suk ziam?\nb. Zu hai\n11. Vantung lalang in tuipi sung bang deang suk ziam?\nb. Khamh ton khat\nc. Suang khat\n12. Akithatlumh theampo ii chisan sia koi sung ah kimu ziam?\nb. Nile ngun\nThu Pualaakna 17\nA minthang Pumpi zuak Numei\n1Kuang sali a nei vantung lalangte sali sung pan khat kei kungah hong pai in, “Hong pai tan, a minthang pumpi zuak nu ahi ngun tam mama hui ah a kisa khuapi sia bangbangin daan kipia tu ziam, ci in kong lak tu hi. * 2Leitung kumpipate in ama taw paktat khialna vawt uh a, leitung mihingte in ama paktatna zu ne in kham uh hi,” ci hi. *\n3Thaa in kei hong uk a, tua zawkciang vantung lalang khat in, senneal ngam khat sungah hong paipui hi. Tua munah numei khat sia, a pumpi tung theampo a dim in, Pathian zawnsakna min a ki at nganhing san khat ii tungah a to ka mu hi: tua nganhing in lutang sali le kii sawm nei hi. * 4Numei sia in puan sannuum le puansan silh in, kham kizepna tatuamte, suang manphate le keptangte taw kizeam hi. Ama khut sungah ama paktatna pan, a piang a kiihuai le a nin nate taw a kidim khamhai khat toai hi. * 5A talki tungah, min khat ki at a, a thukuu khiakna sia “Leitung bup a numei pumpi kizuakte le zummawk ngamtatna neite ii nu, A lian Babylon,” kici hi. 6Taciangin numei nu sia Pathian mihingte chisan le Jesu tungah a thumaan uh hu in a kithatte chisan sia zukham bangin a kham ka mu hi. *\nAma ka mu ciangin lamdang ka sa mama hi. 7“Banghangin lamdang sa ni ziam?” ci in vantung lalang in hong dong hi. “Numei le ama a pua lutang sali le kii sawm a nei nganhing thukuu kong son tu hi. 8Nganhingte sia khatvei lai in nungta ngei ahihang tu in nungta nawn ngawl hi; ama sia dumhawng pui sung panin, hong pusuak to dektak zo a, a ki laltham sak tu in pai tu hi. Leitung bitphua ma a, nuntakna laibu sungah a min uh a kikhum ngawl, leitung ah a nungta mihingte in, nganhing sia a et uh ciangin, lamdang sa tu uh hi. Ama sia khatvei lai in nungta ngei a; tu in nungta nawn ngawl hi, ahihang khat vei hong kilangh kik tu hi.\n9“Hi sia taw kisai in, ciimna le heakna nei tu kisamh hi. Lutang salite in, tua numei tona mual sali ahi hi. Amate in kumpi sali te zongh ahi hi: 10amate sung pan nga sia bo zo a, khat sia maang lai hi; taciang a dang khat sia hong piang ngawl lai hi; hong pian ciang zong tawmvei bek uk tu hi. 11Taciangin khatvei a nungta ngei, tu in a nungta nawn ngawl nganhing sia in, kumpi liatna hi a, ama sia salite sungah kihel a, aki lalcip sak tu in pai tu hi.\n12“Kii sawm na mu teng sia, ngam uk tu a kipan ngawl lai, kumpi sawmte hi a, ahihang nai khat sung teng, nganhing taw kumpi a suak tu in, thu neina kipia tu hi. * 13Hi sawm teng in tupna kibang nei uh a, a vaangletna le a thu neina uh sia nganhing tungah pia tu uh hi. 14Amate in Tuuno sia do tu uh hi; ahihang Tuuno taw kopin, ama sam sa, teal sa, a thumaan nungzuite in zothal tu uh hi, banghangziam cile ama sia Tote ii Topa, Kumpite ii Kumpipa ahi hi,” ci hi.\n15Vantung lalang in hi bangin hong ci sii hi. “Pumpi zuak nu ii tona tui na mute sia ngam, minam, be le phung le paunamte ahi hi. 16Kii sawm na mute le nganhing in pumpi zuaknu sia ensan tu hi; ama neisa theampo sia amate in laak sak tu a, a pumnguak in nusia tu hi; ama ii sa ne tu a, mei taw ama sia haltum tu hi. 17Banghangziam cile Pathian in, amate thin sungah ama tupnate a sep natu in, amate thin khat in diangkhawm sak a, Pathian kammalte a tun mateng a uk tu in, nganhing tungah a vaangletna pia uh hi.\n18“Numei na mu sia in leitung kumpite a uk khuapi lian sia ahi hi,” ci hi.\nThu Pualaakna 18\nBabylon Khuapi A lalna\n1Hi sia zawkciang vantung panin, vantung lalang a dangkhat hong tuaksuk ka mu hi. Ama in thu neina lianpi nei a, ama vaang in leitung bup taang sak hi. 2Ama in nasia takin au a, “A lian Babylon khuapi cim zo hi, cim zo hi, ama sia tu in doaite le thaa ninte in tenna in nei hi; a kiihuai le a ngaimawk huai vacimte zongh a sungah teang hi. * 3Banghangziam cile, ngam theampote in ama ii paktat sikvilna zu dawn uh hi. Leitung kumpipate in ama taw paktat khialna vawt uh a, leitung sumvawtte in ama ii ciangtan om ngawl sikvilna hangin hau law uh hi,” ci hi. *\n4Tua zawkciang vantung panin aw dang khat hi bangin ka za hi;\n“Hong pusuak tavun,\nka minamte awng!\nAma kung pan hong pusuak tavun;\nAma ii mawna sungah kihel heak vun!\nama ii daan thuakpui heak vun. *\n5Banghangziam cile ama mawnate in van ban a,\nPathian in ama ngitlo nate ciamtee hi. *\n6Ama ii note tungah hong ngamtat bangma in\nnote zongh amate tungah ngamta vun.\nAma septe a za nii in lo kik vun.\nNote atu hong vawt sa sia sangin a za nii in a ciik zaw\nzu ama dawn tu in a hai sungah sung in. *\n7A ki phatsakna le a nop saknate taw kizui in,\nngimna le heena na thuak sak in.\nBanghangziam cile ama in,\n‘Hi sungah kei sia kumpinu in to khi hi;\nKeisia meingong hi ngawl khi hi.\nKhuangai ngei ngawl tu khi hi!’ ci hi. *\n8Hisia hu in ni khat ni ciang ama sia\nnatna, heena, kial tunna, ngimnate thuak tu hi.\nThukhenpa Topa Pathian sia thahat ahikom,\nama sia mei taw kihal tu hi.”\n9Ama taw paktatna sungah a kihel leitung kumpite in tua khuapi kak tumna meikhute a mu uh ciangin au in kap tu uh hi. * 10Amate in ama thuakna sia a thuakpui ngam bua uh a, a khualana ah ding uh hi. Amate in, “Bangza in kiitak huai ziam! Bangza in lau huai ziam! Hi a lian le a hat Babylon! Nai khat sung tengin daan hiza na tawk hi,” ci uh hi.\n11Kuama in amate vanhte a lei nawn bua uh a, leitung sumvawtte in, ama hu in kapin khuangai uh hi, * 12kuama in a kham, a ngun, a suangmanpha, a keptangte; puan le puan sannumte, naipuan, puansan: thing manpha namcin, saiha taw a kivawt na tatuamte, thing manpha taw kivawt nate, taungo, thik le suangtang taw a kivawtte, a lei nawn bua uh hi. * 13Thing namtuite, sathau namtui, thil namtui myrrh le frankincense thinghawte, zu le sathau, anvui le zungtaang, khui, tuu siphute le leangte, sila le mihing nuntaknate dong, a khawng nawn bua uh hi. 14Sumvawtte in ama tungah, “Na nei nop vanh pha theampo sia maimang siat zo a, na hauna le na limcina theampo bo siat zo hi, taciang in tuate bangma hunin na nga kik ngei nawn batu hi!” ci uh hi. 15Tua khuapi sungah sum vawt a haute in hi, ama thuaknate lau in a thuakpui ngam bua uh a, a khualana ah dingin kapin khuangai tu uh hi. * 16Taciangin, “Bangza in kiitak huai ziam! Tua khua atu in bangza in lauhuai ziam! Ama le ama sia puanpha taw, puan sannum taw, puansan taw kizeam in, kham kizepna, suangmanpha le keptangte taw kidim ngei ih ve! 17Nai khat sungah a hauna theampo taan siat hi,” ci uh hi.\nTeambaw ukpa le a to mihingte, teambaw naseamte, tuipi tungah naseam in nuntak natu a thalawte, a khuala na ah dingin, * 18amate a kaangtum meikuang meikhu sia a mu uh ciang, “Hi khuapi lian taw a kibang khuapi dang om ngei ngawl hi!” ci in au uh hi. * 19Amate in a lutung uh ah leivui kipoai in, au in thuum in, hi bangin ci uh hi. Tuipi teambaw a nei theampo ii a hau law uh hi khuapi “Bangza in kiitak huai ziam? Bangza in lauhuai ziam! Ama sia tuipi tungah a pai teambawte a nei te theampo ama hauna taw a hau sak khuapi ahi hi! Nai khat sung teng in sumh siat hi!” *\n20Vantung awng, ama lalthapna hu in, lungdam in! Pathian mihingte, sawltakte le kamsangte awng! Ama ii note hong vawtna hu in, Pathian in ama sia daan pia zo ahikom, lungdam tavun! *\n21Tua zawkciangin vantung lalang a thahat khat in, an ngoaina suang cia a lian suang khat la in tuipi sungah deangsuk in, hi bangin ci hi. “Khuapi lian mama Babylon sia hi bangin kilawn suk tu a, a kimu kik nawn batu hi. * 22Tengtong tumna awte le mihing la saknate, taamngai le lemle tumnate sia nang sungah a kiza ngei nawn batu hi! Nuntak zonna naseamte kuama sia, nang sungah a kimu nawn batu hi. An ngoaina suang nging zongh nang sungah a kiza nawn batu hi! * 23Mei-inn taanna zongh nang sungah a kimu nawn batu a, mo le zi neipa awte zongh nang sungah kiza nawn ngawl tu hi. Nangma sum vawtte sia leitung theampo ah a hatbelte hi a, na ngual theamna ai taw leitung mihingte theampo na theam siat hi!” *\n24Kamsangte le Pathian mihingte chisan, leitung ah a kithatlumte theampote ii chisan sia, tua khuapi sungah kimu ahikom Babylon khuapi sia daan kipia hi.


url: =Dahna Pulakna: Mangpha Pu Ngin Za Langh (NYC, USA) :: ZOMI DAILY\nposted on 1 November 2014 at 9:16 am Lomkholna: Dahpihna, News, ZIUSA, Zomi\nDahna Pulakna: Mangpha Pu Ngin Za Langh\nNew York City a teng, Zogam lam a zanggam Pyidawtha khua a khangkhia, khamgam Muallum khuami, Milun beh Pu Ngin Za Langh in Oct. 31, 2014 ni zingtung in New York khuapi sung a Hospice zatopi khat panin damlohna hang tawh a leitung nuntakna hong nuisiata hi. Pu Langh pen a damloh zawh sawt simta a, lungtang natna leh sin natna tawh zato hoih pen ah a kibawlzel hi mahleh, abawl pa anungta Pasian in a hun tung sakta ahih manin ahong nusia ahi hi. Ama hong nusiat laitak in kum (64) cing khinpan a, tu leh tate tawh US gam sung ah thupha tampi asanbeh theilai dingin a kilawm mahmah khat ahih manin, hun nailopi a hong paisan pen lamdang kisa in, na kisa mahmah hi.\nPu Langh in ahong nusiat laitak in agei ah a it mahmah azi, Pi Khual Za Man leh a tapa upa pen, Pa Joseph Suan Sian Mung a kipan, Zomi Innkuan USA kipawlna General Secretary Dr. Do Khan Khup, Rev. Thang Cin Pau, Tg. Thang En Khai, Tg. Ngin Kam Cin, Tg. Sian Muan\nThang, leh a tanute Nu Nem Deih Lun, Nu Ngai Sian Dim, Lia Luan Ngaih Nuam, a mo a makte teng, tu leh tate teng, meeltheih tanau teng kim takin om thei uh a, lunglen khuangaihna tawh mangpha kikhak uh ahih hangin thupha ngah inn papi khat a hihna kitel mahmah hi.\nPu Langh hong nusiatna hangin adah akap, lungleng khuangai a om, Pi Man leh Pa Mungtawngte unau a kipan a innkuanpih teng, meeltheih tanaute, khuapih tuipihte, pawlpi mipihte, leh Zomi Innkuan New York City tawh a kibangin Zomi Innkuan USA Executive Committee pawlzong nakpi takin kidah hi. Adiak in, tu laitak a ZIUSA EC pawl sung a ka mapanpih uh, Dr. Do Khup leh a innkuanpihte tawh akibang in hih dahnate ka puakhawm uhhi.\nPu Langh pen thunuam, lungnem, teitang, mi kuhkal mahmah leh Pasian thu um mi thumaan mahmah khat ahi hi. Ama cihtak thumanna hangin Pasian in thupha pia in a tu a tate teng US gam sung ah kikhuasa sakzobek hilo, mi tungtuang in thupha a sang innkuante ahi uhhi.\nPu Langh a tangvalcil pawlin ama pate in Muallum khua panin Pyidawtha khua asat pawl in pang uh ahih manin Pyidawtha innteek bangkuate asuak zo zahdong in khua leh tui in amuan asuan upapi khat ahi hi. Tua thupha kizomsuak in, US gam ahzong New York khuapi leh Columbus khuapite ah inn bulpi in pang tawntung zo uhhi.\nPu Langh pen ZIUSA Genvai thukhunpom Pawlmi kician mahmah khat ahih manin, Zomi Innkuan USA min tawh ama luang kipham/kivui ding hi. Ngeina om bangin dahna pulakna in paakkual khat tawhzong mangpha kikhak ding hi.\nPu Langh tawh hun nunung pen Nov. 1, 2014 (Saturday) ni zingsang lam in kizang ding a, Mount Olivet Cemetery hanmual ah kikha ding hi.\nPu Langh hong nusiatna hangin adah akap lungleng khuangai a om laizom u leh nau, nu leh pa, lawm leh gual khempeuh anungta Pasian in hong hehnem henla, adamlai teng cidam takin nisim mabante ah thupha leh thathak tawh a kalsuankik zo dingin ahong siamna dingin thu ka ngen uhhi. Ka mapanpih uh Dr. Do Khup zong cidam thahat in ih minam maban, khua leh tui mabante ah picing takin ma ahong pansuak zawhna dingin thupha pia in, thu ka ngen uhhi.\nPrevious: Malaysia Zomi Khuado 2014 Ka Siimna – 6 ~ Hau Za Cin\nNext: Pu Ngin Za Langh luanghawm tawh a nunung hungeelna


url: =Tedim Laisiangtho (Puahphatna) ka muhdan ~ En Sian Mung :: ZOMI DAILY\nposted on 12 April 2016 at 7:43 am UTC+9:30 Lomkholna: Biakna, News\n1. Piancilna 2:8a : Tedim Lai Siangtho tei masak, Mizo Lai Siangtho leh Mang Lai Siangtho-ah Edenah huan khat bawl hi ci napin, Puahphatna-ah, Eden huan khat bawl hi ci hi. Eden huan bawl cih leh, Edenah huan bawl (planted a garden in Eden) cih pen kibang lo hi.\nThukhupna : Tedim Lai Siangtho pen maan lo, cihna hi loin,a teite zong khial thei a,a khetna lamah zong a kikhial omhikha ding hi. Tedim Lai Siangtho (Puahphatna) sungah min kilaih tampi om hi (Gtna. Judah – Jew). Tedim Lai Siangtho sunga Ni, Kha, leh Kum te banah, nambat pen Lai Siangtho dang (Mizo, English) sunga tawh a kituak lo tampi tak mah om hi.\nTg. En Sian Mung, Murlen\nSource: LAITAI, July & August 2011\nPrevious: Tulaitak Zomi te dinmun leh mabanding limci\nNext: US gamsung khualzinna pawlkhat – 101\nMuh ciil Melbourne – 17 ~ Hau Za Cin


url: =ISIS Bomb Bawlsiampa Abu Malik Si Ta\nTZN: ISIS te galvan bawllamah amuan pe'n pa uh ahi Abu Malik pe'n January 24 ni in Mosul khuapi khiangah nabusim in,abuknamun ah US galkap te in Jet vanleng tawh vanlampan asimgawp uh leh kaplumngah uh cih US galkap khat in gen hi.\nAbu Malik pe'n Iraq kumpi lui Saddam Husein hunlai inzong Bomb bawlsiammi amuanmahmah Chemical Weapons Engeneer nasem khat ahihi.Saddam Husein asihkhitciang Iraq gamsunga Al-Qaeda te nazom in,tuazawhciang ISIS telakah nalutkik hi.Tun pe'n ISIS lampan Bomb puakkham nimtuam tading in lam-en ta uhhi.\nBy.World Zomi News\n11/10/2016 11:45:14 am\nOur world is going to destory due to terrorist which is founded everywhere in all over the world but the need is to save our earth from this type chemical sources. ISIS killed many citizen and destroy their houses with bomb and many other materials but I think, this type of news is good to aware all people from these persons.


url: =Wedding Cake Prepared by the Inn in 2012. - Picture of The Ragsdale Inn, Dallas - TripAdvisor\nWedding Cake Prepared by the Inn in 2012. - Picture of The Ragsdale Inn, Dallas\nPhoto: “Wedding Cake Prepared by the Inn in 2012.” The Ragsdale Inn


url: =Pianna Tuun leh Zua ~ Evan. Langh Do Khup :: ZOMI DAILY\nposted on 4 May 2012 at 10:24 am Lomkholna: Article, Dokhup, TuunlehZua\nPa cih kammal pen kipatna, piangsakpa, pianna, a bul cihna ahi hi. Piancilna Pasian pan a hong kipan ahi hi.malakhi 2:10 na ah Eite khempeuh in, eite a hong piangsak Pasian ahi PA khat bek nei hilo i hi hiam? na ci hi. Tua ahih manin hong piangsakte pen Pa kici a hi hi. Pate zong leitungah mihing a ih pian khiat nadingin Pasian in azat, ih leitung Pasian ahi uh hi. Banghanghiam cih leh Pasian in a thupha te Pate tungah koih a leitung ah nuamsa a khansau theih nading pen Pate in hong piak theih ahi hi.\nA thupha pen Pasian a’ hi a, Pate in hong zek khia uh ahi hi. Eite khempeuh pianna pen Pasian pan hi a, leitung ah ih suah khiat theih nadingin Pasian in ih Nu leh ih Pate’ tungtawnin hong piangsak ahih leh, thupha ih ngah ding khempeuh in zong ih Nu leh ih Pa te tung a tot loh phamawh ahi hi. Ih ngah ding thupha khempeuh ih Nu leh ih Pa in kem ahih manin Nu leh Pa a lungdam sak, a lungkimsak te in thupha tam ngahding ahi hi.\nThupha a nei Pasian ih zahtak mah bangin, a hawmkhia Nu leh Pa zong ih zahtak ding ahi hi.Nu leh Pate’ sung panin a piang laigui kizom lian nangawn thupha ngah dan kibang lo hi. Nu leh Pa a lungdamsakte mah in thupha tam ngah uh hi.\nPa ih cih pen singkung bang hi leng ih bul. ih zung ahi hi. Tua ahih man in kidem thei lo kilianzaw thei lo hi. Singkung khat bangzah takin a pal lunin a gah phazongin azung a bul na kip kei peuhleh a tuk ding hi lel hi. Ama gahphatna a kipsak ding pen a zung a bul ahi hi. Tua mah bangin Nu leh Pa lungkimsak lopi a hauhna pen a zung kip lo singkung tawh kibang hi.\nA zung kip lo singkung pen agahphat semsem leh a tuk ding naisemsem cih na ahi hi. Banghanghiam cih leh a gah lel in akung hong tuk, hong puk ding hi. Tua mah bangin Nu leh Pa lungkimsak lopi a, huahna pen a hauh semsem leh lau huai semsem hi. Banghanghiam cih leh a hauh semsem ciangin kisathei semsem a, Nu leh Pa loin nungta mawh keng cihna lungsim nei ahih manin, a puk dinga zawn ding a nai semsem ahi hi. Tua ahihman in Nu leh Pa pen dem khak loh ding a thupi penpen ahi hi.\nEima ut thu-in ih minam ih khel theih lohna muntak pen Nu leh Pate’ thupina ahi hi. Minam leh beh pen Nu leh Pate’ thupina ahi hi. Minam leh beh pen Nu leh Pate’ tung pan ahong piang hi a, ei deih ei utna minam khat peuh ah ki-om thei lo hi. Ih Nuleh ih Pa zomi na hi uh a hih manin ut ta leng ut ta kei leng zomi ih hi hi. Bangzah takin ih gina zongin ih Nu leh ih Pa Mangvom Mangkang ih suahpih thei tuan kei hi.”Pa aw, Zomi nahih khak pen hamsia lua teh, kei pil ta ka hih manin mangkangte hong suahpih mai ning” cihbang om thei tuan lo hi. Bangzah takin pilna ih hau ta zongin ih Pate tawh ih vangliatna kikim thei ngei lo hi.\nTate in Pate kamsiat nadingin ih samsia thei kei a, ahih hang in Nu leh Pate in tate kamsiat nadingin hong samsia thei uh hi. Moses thukham hun lai-in tate in Nu leh Pa a samsiat khak uh leh kithat lian lel hi.(Pai.21:17 Siam 20:9) Tua ahih manin Pate pen gina ta leh gina ta kei leh ahi bangbangin zahtak lel dingin Pasian in akoih ahi hi. Evan. Langh Do Khup\nPrevious: HIV leh Syphilis sitteltheih nading Portable Device\nNext: Zomi cih minam ommah ei ~ Tual Khan Suan\nCentral ZOMUS pan Dahpihna ~ Bass Guitar tumsiam Zekhe\nOklahoma Zomi National Day (2015) vai zaksakkik na\nBahamas tuikulh sung a singno po ~ Tg. Samuel Nas


url: =University Sang Kahna ah Sang Naupang te’ Suakta Takin Teeltheih Khuan – chinbridge Institute\nUniversity Sang Kahna ah Sang Naupang te’ Suakta Takin Teeltheih Khuan\nPosted on January 30, 2020 February 19, 2020 by chinbridge\nCer Kheng Mual\nSang naupang ten pilna a sinna uh ah amau kahnopna sang suakta takin teeltheihna khuan anei ding uh thupi mahmah hi. Kawlgam pilna sin daan (education system) ih et ciangin ei deih deuhna lam (major) suakta takin teelkhuan om hi ih cih theih hangin ahun tatak ciang haksatna, a khaktan thei na tampi om ahih manin ei deih leh lamet, a na bangkhit khol loh hun na om hi. Sang naupang pawlkhat te pen amau kahna ding sang leh asin ding uh lai (major) pen thu nei (Minister of Education) ten a na gualh khitsa uh ahih manin sang naupangte’ picin, khantohna ding lampi akhak tawh kibangin amau deihloh leh ukloh laite sin kha uh ahih manin phattuampih lo in ahun uh mawk bei uh hi.\nKhantoh theih nading lampi tuamtuam te lakah University sang ah pilna sina zong khantohna namkhat ah kihel ahi hi. Sang ih kah ciangin sang lai bek sin lo-in adang thu leh la tampi ih sinna ahih manin sang ih cih pen gamh piak bangin pilna leh siamna ong kipiakna mun ahi hi. Khangno ten ih ngimlehtup te a tangtun nadingin ih sepna mun pen sang ahih manin suakta takin ih teeltheih ding kisam hi. A kahnop lohna sang, a ukloh lai asin kha tuni dong sang naupang om lai hi. Bang hangin tua bang dinmun kituak kha hiam? Sang naupang ten amau deih deuh lam lai (major) suakta takin teelkhuan om hi acih uh hangin a kah taktak uh ciangin thu nei ten a na geelkhol khin ahih lam kimu hi. Gentehna in sang khat ah sin deuh ding lai (major) 12 a om hileh sang naupang khat in ama sin nop khat teel thei hi. Ahih hang tua bang dinmun ih et ciangin siauh khuan om a, sin khuan kingah lo hi. University sangkah ding asiau sang naupang te, thu nei ten a tan sawm mat uh tawh sit in a teel uh ahihna kimu thei hi. Tua ahih manin tan sawm on na mat pen a thupi mahmah dinmun ah om hi. Mat hoih tawh tan sawm a ong sang naupang te adingin amau kahnopna sang leh deih deuh lam (major) teelkhuan tam zaw a, mat atawm sang naupang te adingin teeltheih khuan om lo hi. Sang naupang khat’ ukna leh siamna en lo in ama tan sawm mat bek tawh en in deih deuh lai (major) teelkhuan om hi. Tua ahih manin sang naupang khat in ama sinnop lai leh thunei ten a teel sak uh lai (major) kikal kisongsawlawi thei hi. Tua bang dinmun teng hangin sang naupang ten pilna a sinna uh ah suakta takin teelkhuan om lo a hihna ong lak hi.\nkawlgam ah kumpi ten sang naupangte amau gamke (state/region) sung tekah a kinai napen leh a kilawm napen sangah sang kah sak uh hi. Chin State pan tan sawm gualzawhna anei sang naupangte ahih leh Kalay University leh Monywa University ah kah sakin Falam leh Thantlang gamhuam sung ate bel Hakha College ah kah sak uh hi. Tua danin ciang tan uh hi. Hih bangin a ki ciangtan sakna hangin suakta takin sang leh major teelkhuan aneih loh ban vuah sang naupang te akantohna ding uh khaktan thei hi. Gentehna, Falam leh Thantlang gamhuam sung pan tan sawm ong te Hakha College bek ah kah thei ci ni. Sang dangte ah a kisin thei computer, manglai akipan tintan tuamtuam te akah nop uh ciangin kisapna tampi om ahih manin sang naupang te khantoh nading zekai sakin supna piang thei hi. Tua ahih manin sangte a omna mun’ dinmun etloh phamawh hi. Ih sin a kibat hangin ih sinna mun kibanglo ahih manin ih siamna zong a banglo thei a hihna kimu thei hi.\nSang naupang te suakta takin teelkhuan piakna pen kongkhak ahon sak tawh kibangin nakpi takin thupi hi. Sang naupang te amau kahnopna sang leh asin nop uh lai te ateel uh ciangin amau theihna cin/kifit ahih nak leh adang kalh tuamtuam nei se lo in suakta takin akah asin ding uh kisam hi. Tua bang hilo in kumpi in sangkah nading mun cih thadah a sin ding uh lai nangawn amau ciaptehna bangun akah sak uh leh sang naupang te akhantohna ding uh khaktan bek tham lo in sang naupang te pil tungtuang ngei lo ding uh hi. Tua ahih manin pilna lamah ih khantoh zawk nadingin sang naupang te thukhun leh ngeina dan in cici lo-in suakta takin ateel theih nading uh kongkhak te ih honsak ding kisam hi.\nNote: Written by Cer Kheng Mual, and translated by Langh Sian Khai\nPrevious Post Tuition Honna, Letsong Piakna Leh Pilsin Saang Sinna\nNext Post Zogam Pilna Saang Sinna ah Suahtakna\n4,055 time visited


url: =Kawl Gamukte leh AU Gamukte Etkaakpakna :: ZOMI DAILY\nposted on 10 September 2014 at 10:36 pm Lomkholna: News\nTusung internet inn-ah sia bilbel ahihman-in groups niinphiat nuamtuam nacihcih laaitak mah-uh’n phawklek khat nei sese ing-a!\nNung-in AU Prime Minister Tony’ kiang-ah laikhaak khat: Issues among recent Refugees leh current social issues gawmtuah-a ka-puakleh\nanuai-a bang-in hong thukkiik-hi.\nKa’ phawklek thu-pen; akhangkhin gamliante-in agammite aginalo mahmah-a akisehte nangawn awlmawhbawl siamse uhhi. President Thein Sein’ kiang-ah Indigenous Issue (Zomi and its neighbours) bangpen kha 6 pha-ta, hihbanghi, cih omlo, “lai na-ngah saam-ung” cihzong omlo-tawh ka’ saaikaak ciang-in;\nAU-ah lei-pen 2007 kum-a refugee khat ka’ hihna-tawh atung liikliak leltak khat’ laigelh hong dawntuahzia-in pianthakna lianpi khat hongnei sak-hi. Kawl Uliante-tawh kikeelki liinlian cihthu ka-phawk baan-ah, Zomi ulian daan-a I-neih honkhat-zong Kawlte-mah ciing-in laikhawng khaak lehang thulianpipi-mah agen-a I-kineih nangawn hongki dawnglo giapleh, “tua-nu/pa leltak, dawn taakkei, koihpeuh, kitheihmawhbawl lellehang daai lel-inteh, …” cihte om ahihziak-a ka’ veina hong hawmsawn sukpak hi’ng.\nKiniamkhiat cihciang-in, ahau pipi kizawngsak, alianpipi kineusak cihlam-in Zomite-in la hilehang kilawm-hi. Kiniamkhiatna amaantak-pen sociological perspective pan-in “mi awlmawh, don, kin” cihna ahihi. Zomite tuabang ding-in internet uliante leh kumpi naseem uliante, biakna makaai upate’ tung-ah cialna abawl hini-ei!\nMr Tunsawmkhai Zokhai\n60 Narr Maen Drive\nDear Mr Zokhai\nThank you for your correspondence dated 03 August 2014 to the Prime Minister.\nYour views are noted and they are important. A strong democracy and a responsive\nThe matters raised in your correspondence relate to the portfolio responsibilities of the\nMinister for Employment. As such, the Prime Minister has referred your correspondence for a response.\nFurther details about contacting the Minister and department can be found at\nPrevious: Khualzinvai zaksakna: Rev. Cin Sian Pau\nNext: Dahpihna ~ Pu Pum Cin Khai (kum 83)


url: =Numeino te maw Pasian? | April 3 ~ MUC\nNumeino te maw Pasian? | April 3\nAdmin 8:42:00 PM Articles, MISSION NEWS\nTRINIDAD AND TOBAGO April 3\nDaniel Amattaeran, 29\nDaniel in kum 11 a phakin a vengte khat in Suriname khuapi Paramarebo ah hip-hop lamdan khat hil hi. Daniel in tua bang lamdante TV ah mu ngei zelzel a, ahi zongin amahmah kisin ngei lo hi. Khut kilen a, khe khat bek tawh lam cih pen lamdangsa mahmah hi. Hih dan lamte pen numei deih lamdan hi-in a en zong numei vive hi zaw pian hi. Aman zong hip-hop lamzia ding kisinsin hi. Daniel in lam uk mahmah khat hi. Lam kidemna tuamtuamte panin zong pahtawi-na ngah zelzel hi. Tua bangin pahtawi-na a ngahte lakah Netherlands gamah pai theih nading ngah hi. Amah pen hong minthang semsem hi. Nungak tampi in panpih uh hi.\nNi khat Daniel in a lupna tungah tawlpi khat tu-in thu ngaihsunsun hi. Tua bang hun laitakin amah a hopihna aw ging khat za hi. “Na nuntakna-ah bang sem nuam na hiam? ci-in dotna za hi. Kha Siangtho hopihna hi kha ding hi, ci-in ngaihsun hi. A nu le pa in a neulai-in biakinn ah kikhawm dingin tonpih thei zel uh a, ahi zongin kum sawtpi sung kikhawm nawn lo hi.\nDaniel in Kha Siangtho hopihna deih lo hi. Tua sangin leitung nopsakna leh gualnopnate lunggulh zaw hi. “Pasian aw, tu’n hi nai lo” ci phot hi. Lamna-ah kihel dingin ngaihsun kik hi. A teek a guai ciang tha nei lo-in a lam zawh nawn loh ciangin biakna lam kinbawl zaw ding leh tua hun ciangin biakinn pai ding ngaihsun hi.\nDaniel in zan a ihmut ciangin a mang sia den a, dawite in hopih tawntung hi. Zan khat a mangin Jesuh Nihvei hong pai-na mangman hi. A mang sungah Jesuh in puankaang silhin meilompi tungah a tu mu hi. Leitung in meikuang tawh kidimin mihingte in a sak, a khang mun citeng ah tai kawikawi uh hi. Tha khatin Daniel in a mangmatna panin khanglo-in a lungtang kinawhsai mahmah hi.\n“Kei a mangthang ka hi ta hi.” ci-in ngaihsun hi.\n“Pasian kiang zuan ding hun hi ta hi, ci-in pulaak hi. Ahi zongin ama ngaihsut bangin gamta tuan lo hi. Hun tawlpi khat hong beito-in kum 19 hong phak ciangin college sangkah a, Khristian hi lo a sanggamte khat tawh omkhawm hi. Ni khat Daniel in tutphah tung khatah DVD khat mu a, tua tungah “Hip-Hop thuman” cih khat mu hi. Hih DVD pen Khristian ministry khat in a hawmkhiat hi napi Khristian innkuan lo inn sungah hih bang DVD amuh ciangin lamdangsa hi. “Hih kua lei hiam? ci-in dongpah hi. Koi pan kingah hi-a, kua lei hiam cih a thei kuamah om lo uh hi.\nDaniel in hih DVD en phapha-iin Hip-Hop hong piankhiatna thu pen migilote kipawlna, mi thahna, guktakna, guihtheih khamtheih tawh kidiahin siatna tuamtuam tawh kidim kipawlna khat sung pan hong piangkhia ahihlam mukhia hi. Daniel in a cih nading thei lo-in a lungmang hi. Hip-hop in dawi tawh kipawl ahihlam amuh ciangin hip-hop mudah mahmah hi. A beisa-in hip-hop pen numei tawh kithuahna, gualnopna mawkmawk bangin ngaihsun hi. A lawmte khat tungah “Hih DVD sunga thute a takpi mah hiam, ci-in dong a, a lawm in, “ hi kei” ci-in dawngkik hi. Daniel in man leh man kei taleh bang phamawh hiam, ci-in ngaihsun hi. Daniel in a lam mah zomtoto hi. Tua kawm mahin a sanggam Adventist thu-um khat tawh biakinn ah kikhawmin pai zel uh hi. Kha lang phial bang Pasian thugenna-ah kihel a, thugensia pa in kituiphum ding a khensat khempeuh ki-apna nei dingin a mai ah hong pai un, ci-in a sap ciangin Daniel zong a mai-ah vapai hi. Tua bangin a pai kawmkawmin a pumpi khempeuh linggawp hi. A lungsim sungah thunih kido den hi. “Hip-hop nusia ding na hiam? Numei, khamtheih tuamtuam leh gualnopna taisan ding maw? ci-in hopihna khat za a, a dang hopihna khat in “Jesuh tel zaw in. Amah bek lampi hi” ci-in hopihna khat ngah hi.\nThugensia pa in khensatna a nei zo nai lote a paikhia un, ci-in sapna a piak ciangin, Daniel in a lungsim sungah ki-ap ding ka hiam, ki-ap nai lo ding ka hiam, ci-in ngaihsunsun hi. Daniel in sumle paai, minthanna leh numei tawh gualnopna khenglah hi.\nTua zan inn a tun ciangin ihmu thei lo hi. Khukdinin thungen a, “Topa aw, ka kikhel ding nong deih takpi leh nalamdang khat hong lak in. Zing ciangin thugensia pa in sapna hong neih kik leh ki-ap zawhna tha hong guan in,” ci-in thungen hi.\nA zingciang nitak thugenna-ah thungai-in vapai kik a, thugensia pa in ki-apna nei ding mipite samkik hi. Daniel zong a tutna pan dingkhia-in ki-apna nei ding ngaihsun hi. Ahi zongin a ciling gawp hi. Tua leh a bilah hopihna nih za hi. “Topa aw, ki-apna nei ding a mai-ah pai zawhna tha hong guan in”ci-in thungen hi.\nTua leh, a nunglam pan a sawn khat om tawh kibangin kisawn hi. Amai lam zuanin hong pai hi. Kal khat khit kal khat thugensia pa lamzuanin hong pai hi. A maigualah vading hi.\nTu-in Daniel in kum 29 cingkhin a, pastor sem dingin University of the Southern Caribbean ah laisin laitak hi. Amah leh amah pen Facebook evangelist ci-in facebook panin Pasian thugenna, Pasian thulamah thapiakna video tuamtuam lahna leh facebook tungtawnin Pasian nasepzia ding cihte zong thuhilhna pia hi. Tua bangi a nasepna tungtawnin tu-in mi 24 in kituiphum khin uh hi.\n“Pasian in hong hehpih mahmah hi, cih ka phawk hi. Tua hang mahin Pasian nasepna-ah ka kihel theihna bangbang tawh mapangin na ka sem hi.\nA beisa kum thumlai-in Sabbath School sumpi huhna tawh University of the Southern Caribbean college adingin biakinn khat kilamthei hi. Hih college in Trinidad, Tobago khuapi-ah om a, Daniel sangkahna sang hi. Tua banah a sawt lo-in a kihong ding “center of influence” ding a, hih mun panin Pasian nasem dingte thusinna mun hoih khat hong suak hi.


url: =Zogam Diary ~ Pu Thangboi :: ZOMI DAILY\nposted on 4 November 2018 at 7:20 pm Lomkholna: News, Thangboi, Zomi\nOctober 12 – 28, 2018 sung Zogam Salphate’ mual bawl ding in kazin sung ka muhkhak ka tuahkhak thu pawlkhat hong hawmsawn ing.\nMual Bawl Nopna\n1998 kum a kipan sisan tawh kiciam in Zogam Zolei a ding hunbit nasem ding a kipiakhia, tua hunlai a Zomi khangno, pawlkhat na om hi. Amau leh amau Zoheisa Unit kici uh hi. Kawlgam sung a omom tawh na kisem zolo ding cih ngaihsutna tawh India na pai uh a ZRO/ZRA tawh na kizom uh hi. Tua apaito khangno tampi lak pan in 2015 kum in mi 2 in hong mualliam san uh hi. Tua nihte lak ah khat pen ka pianpih ngiat ka upipen ahi Thang Len Pian (a) Heavy Piang ahi hi. Akhatpen Pu Danny Mang Khan Khup ahi hi.\nAmaute gel pen asih kuan uh ciang un inn khat sap khawm uh a tua inn khat sung pan in anih un akivui ngiat uh ahi hi. Tua inn sung ah amau tegel leh aseppih uh ahi Pu Sian Muan Mang te innkuan tengkhawm uh hi. Tua hang a asihlai uh hita leh a mual uh akibawl ciang in hita leh Pu Sian Muan Mang in inntek buangkuapi asem ahi hi. Ka U Heavy Piang in June 16, 2015 ni in hong nusia a, Pu Danny in June 23, 2015 ni in hong nusia hi. Nipi kal khat bek kihal uh ahih man un atonkhawm phial uh ahi hi.\nUS Pan Gelna\nAtung a hang teng tawh ka U’ mual kabawl ciang in Pu Danny’ a tawh bawlkhawm pah ding cih pen ka ngaih sutsut sa ahi hi. Ahi zong in ih neih ih lam in hong cin lo deuh ahih man in, pumpi sung ah sisan lum aluan lai siah Zogam Zolei ading in kigingsa in om ding a Laisiangtho leh Thautang nam ngiat a akiciampih uh ahi Zoheisa Unit te ka kuppih hi. 2018 kum June – September kikal US kazin sung in Pu Paa Pau (Portland), Pu Thomas Thang Lian Piang leh Pu Gin Pian Khup (Nashville), leh Pu Steven Suan Mang (Maryland) te ka kuppih hi. Hih vai lawmdangte tawh zong kikup kul ahih man in Pu Thomas Thang Lian Piang in coordinator (palai) hong sepsakna ding in ka cial uh hi. Ama’n zong nakpi tak in hahkat tak in hong vaihawm hi. Mualsuang a lai gelh ding pen Pu Gin Pian Khup (a) Pu Zo Khup in hong gel ding in ka ki thukum uh ahi hi.\nLamka ah mualsuang bawl ding in ka kithawi laitak in Tedim pan Pu Gin Pian Khup’ pianna a Pa ahi Pu Kam Pum in hong nusia hi. Tua zawh phet in Singapore pan in Pu Thomas Thang Lian Piang’ nau nu in cikziathuai tak in hong nusia leuleu hi. Tua bang teng tawh amaute contact theih in hong om nawnlo a ka lung hong neuman mahmah hi. “Bangbang hi leh gelsa himawk aih teh apiang thei bang in bawl veve ning” ci’n ka kuankhia hi.\nKawlpi 12 – 15, October\nKawlpi ah ni 4 sung ka taam a Pu Danny’ sanggamte ka kan hi. Pu Nung Sian Tuang’ huhna tawh a u Sayama Bonny Neam Kho Ciang tawh 14 ni ka kimu thei uh hi. Thunung thuma omkha leh cihna tawh Pu Danny’ mual bawl khuan hong piakna ding leh amau’ lam pan pek khat zong piak kullo ahih lam kagen ciang in ama’n zong lungdam tak in Pu Danny’ han leh mual bawl khuan hong pia hi. Lai mahmah tawh gelh in suai ka kaisak hi.\nTedim 15 – 16, October\nTedim ah 15 ni zan kataam hi. Ciimnuai hotel katung hi. Nitak an neding in kapai ciang in Tedim na khangto ahih lam kaphawk hi. Mawtaw hoih nono tampi tawh ka kituak hi. Zan ciang in zong mawtaw leh saikel gingging hi. Boarding (Bawda) a om sangnaupangte’ laisim kaza ziahziah a nuntak gimnam kasa hi. Mi pawlkhat in ka la deih mahmah khat ahi “Near The Cross” cih la pen a mangla in awkim tawh hongsa ziahziah uh a kalung hong leng tiaituai peuhmah hi.\nTonzang 16 – 18, October\nTonzang ah ka Pu Thang Lam Pau te’ inn ah 16 leh 17 ni zan ka taam hi. Hun ka ngah ciang in khua nuailam a lamzikpi kisial thak pen leh khua khung lam a tualpi thakte khawng kava en kawikawi hi. Mawngmual pan leh Tuitum lam pan zong kava gel et a, kaneu lai vasa beng khawng a kavakvak lai a ka sunmangte leh 1999 kum India ah LST sang ka kahcil kum a antang lianga ka thungetnate hong tang tungtungta ahih lam kaphawk a ka lungdam peuhmah hi. 1999 kum Secunderabad a Bharat Bible College ah ka kahlai in 1999 kum kumthak pen kum 1000 zalom kilaih ding ahih man in leitungbup in buaipih mahmah hi.\nY2K vai zong om hi. Kei zong ka ngaihsun a “Khang khat a kum tullom kilaih khat tuah khak ding hamsa mahmah aih teh bangci dawn ding?” ci’n ka ngaihsun hi. “Ni 3 angtan thungetna tawh dawn ning ei” ci’n ka khentat hi. Tua ni 3 sung ka thungetnate tu’n ih gam ih lei ah hong tangtung hiaihiai ta ahih man in ka lungdam mahmah hi.Tonzang khawng ah gas khawng tawh an kihuan ziahziah ta ka muh ciang in ka tha dimtuam mahmah hi.\nCikha 18- 19, October\nTonzang ah Kawlpi – Cikha bus ngak a zan 2 taam kahi hi. Tutna ngah nuam ka hih man in Kawlpi – Cikha ai tutna kalei a Ks. 15,000/ kapia hi. Khadawmi te hi. Tedim pan in zong Cin Lian Khai kei tawh kithuah ding in hong tuangto hi. Bus hong tunma in khuasung kavak leh Cikha pan a hong paisuk Thawnpi tawh ka kimu uh a Thawnpi in ama’ mawtaw ah hong tuang in acih ciang in lungdam tak in kasang pah hi. Bus sap tawm beek hong khiatkik khak uh leh ci’n gate ah kava gen leh hong khiat tuanlo uh a, ken lah hauh pahna ding hisamlo aih teh ci’n kangen taaltaal sekei hi. Thawnpi in sun an hong vak ban ah a mawtaw hoih mahmah tawh Cikha dong hong pua lai ahih man in tawldam mahmah hi. Cikha zong na khangto mahmah a khuasung ah kultal khawng na kizut sitset hi. Nidang ciang in khuapi suak mahmah ding ahih lam ka mu hi. A mun zong hoih mahmah hi.\nLamka 19 – 25, October\nSak lam khualzin pen nidang bang nawnlo in ki suakta hetlo hi. ID card ih neih kei leh kipai thei nawnlo hi. ZRO makaite’ thusiamna tawh 19 ni Behiang ah ZRO Defence Director pa leh ka inntekpa Pu Sian Muan Mang te’n hong dawn uh hi. Lampi ah buaina omlo in nuamtak in Lamka ka tung uh hi. Pu Thang Lian Pau’ inn ah hong tungsak uh ahih man in tawldam mahmah hi.\nImphal 20 – 22, October\nLamka ah Pu Go Hau (Zomi music kungpu) in hong delh phei a, Imphal ah hong zui in acih ciang in kazui pah hi. Ama’ inn ah nuamtak in tung in pawlpite tawh zong hunnuam kangah thei hi. Akpi tuilai khat hong gawh ahih man in mitkhu bawk thiutheu zo hi.\nIndia lam pang ih tun teh lampite na hoihlo zawta mawk hi. 2015 kum kapai lai sang in zong na hoihlo zawlai hi. Lamka khuasung mahmah ah lampite phok zihziah hi. Lamka kual bek atuaci hiam kacih leh Imphal lam zong na hoih tuanlo hi. Nidang sang in nakpi tak in lampite hoihlo zaw hi. Behiang leh Lamka kikal ah 2015 kum leh tukum kikal a kilam thak innthak kamu kei hi. Innte lui thei mahmah ta a hoih mahmah ih cih ding tam hetlo hi.\nZu Kiduh Mahmah\nKa paipaina ah bel zu aki nak nek mahmah lam ka mu gige hi. Khangnote bang anumei apasal in nekhawm zihziah mai uh hi. Singat leh Lamka kikal a luikawm khat ah mi tu ngeingai hi. “Huate bang hih uh ahia?” kacih leh “Khuasung ah zunek kikham aih ciang a gamgi ah ane uh hi” ci hi. Saljang leh Ngawi Phai khua kikal ahi hi.\nAtung a ih gensa mah bang in US lamte dahna kahna hang tawh ki contact zolo ahih man in Mualsuang tung a laigelh ding ahithei bang in kagel maita vua, hun kinei hetlo ahih man in ka vaikhak mengmeng uh hi. Amau zong lungnuam tuanlo ban ah Pu Thomas Thang Lian Piang’ hanciamna tawh Pu Nang Khan Suan (Canada), Pu Gin Pian Khup (USA), Pu Steven Thang Suan Mang (USA), leh Pu Thomas Thang Lian Piang (USA) te’n mual bawlna ding in $150 ta tawh hong pahpih uh hi. Inntek Pu Sian Muan Mang in zong tampi bei hi.\nOctober 25 ni zingsang nai 8:00 in New Lamka, YPA hanmual ah Zogam Salphate’ mualsuang honna hoihtak phatak in ih nei thei hi. Amau’ kivuina mun lian mah ah mualsuang abawl ih hi hi. Zogam Zomi a ding a kipiakhia uh ahih man in beh leh phung tawh ki vaihawm lo hi. Hun kilaihlaih ahih man in nidang teh aguh atangte uh ih it ih thupitsak semsem hun khawng hong tun mel zong kithei lo hi. Tua bang hun atun leh tu a ih nasep pen amun ciaptehna hong suak ding hi.\n25 ni mual bawl khit phet in innlam ka zuankik uh hi. Cikha, Tonzang, Kawlpite ah zan khat ta taam suk in 29 Zangkong cidam ludam in katung hi. Hong buaipih hong tawlpih hong huh hong panpih khempeuh tung ah lungdam mahmah ing. Note’ Itna Sung Ah, Mung Laan Thang (Zangkong)\nPrevious: Hennunuai (Spinach) nekna le cidamna\nNext: Malaysia, Kuantan aom innsung khatah Gas bung puakkham in mi 1 liam\nTulaai Leitung Thuthang Tuamtuam Updates (Sep 14)


url: =Zomi Mipil Taltaak Muanhuaite ~ Dal Sian Hung :: ZOMI DAILY\nposted on 17 September 2016 at 7:43 am UTC+9:30 Lomkholna: Dalsianhung, News, Zomi\nRev Dr Simon Pau Khan En\nProf Dr C Thang Za Tuan\nPolitics tawh kisai in, PhD ciangdong a ngahkhia zong Zomi sungah ki om ta hi. Ahi zongin tua banga pilna kuitung khinsa ten Pu Chin Sian Thang manphatzia tel uh a, pahtawi taak sa in zahtak thei uh hi.\nChrisian biakna tawh kisai PhD ciangdong tampi i om ta a, PhD tungzo khinsa ten Dr Simon Pau Khan En zahtak sa semsem in thupi nasa mahmah uh hi. A laklawh tepawl in a thupi zia le a pilzia kitello hizaw hi.\nKumpi sungah kum 10 vilvel nasem zo ding kikhaat mahmah kawmkal ah citak tak-a kumpi nasep kum 37 sung vilvel paubanna neilo-a Deputy Director General ciang dongah a tungto zo khat pen a sem taktak te leh a pil taktak ten zahtak thei bek hi.\nHih a tunga taltaak 3 teng i et ciangin a pilna uh zong kicing banah a thuakna uh, a phut khak uh thute tungtawnin muanhuai mahmah hi.\nBawhlung kimawlte i et ciangin i hawmthawh mahmah a, eikeek va kimawl lehang min hong nuihsan lel ding dinmun Zomi sungah tampi i om hi.\nGZA khawmpi a nih veina Tedim khuapi ah Dr Do Suan Mung in hih taltaak teng 3 zahtakna le pahtawina kammal pulak a, Dr Mung’ lungtang bang lungsim puatek lehang ka na cici hi.\nParihtat/nurihtat siamte hangin a kimawlte thahat tuam hi. Kimawl siamte thahat theih nadingin Parihtat/nurihtat ten thapiak siamtek ding hanciam ni u le nau aw.\nAmau zong siam lua mahmah kacihna hihet kei. Ei keek va kimawl lehang, amau siakmit tan zong banzo hetlo ding i hih lambel tel sinsen mawk ing. Kawlgam khawnga ki-ukzia pen i theihsa tek hi. Tua teng mah thei-a gampua lam kiden teng bangin hawmthawh zaw lai hihang.\nPrevious: Johan 1:14 tawh kisai ~ T. Sawm Lian\nNext: Pakistan ah biakpiak laitak Suicide Bomb puakkham, mi 16 si, 35 liam ~ ZD\nKham Lam Tuang says\nPOLITIC NAGEN CIANG IN POLITIC VIEW TAWH KIZOM IN ZOMI.NATIONAL MOVEMENT ADING IN ATUNGA MIPIL MI 3 NAGENTE ZOMI DANGTE TAWH TEHKAK IN.POLITIC LAM AH MIPIL CIHTAK NAILO UH HI.\n1.PU CHIN SIAN THANG IN ZNC PU T.GOUGIN ZNC ZOMI MANBAN ZOM.IN.PARTY MIN ZONG POLITIC PARTY HILO’;NATIONAL PARTU HI CIN HONG TANGKO UHAZMC/ZCD POLICY NO.1 ZONG MYANMAR THUKHUNPI AH ZOMI GELHDING CIH A HIHI.A HIZONG IN. A SEPPIHTE ZOLO HIAM PRTY PANMUN GUALVAI AH CLANISM OR FAMIY FEELING OM BEKLO IN TEDIM SAKSIAH ZOMI CICI UHA;PU GIN KAM LIAN AENGSENG MAWK HI.\n2.REB.DR. SMEON PAU KHAN EN LAISIAM HI.THEOLOGY ZONG Ph.D NGAH HI. DAWI TANGTHU AGELHNA AH KAWLKAM.””NAT” ZANG HI.ZOMI NATIONAL MOVEMENT TAWH ZOMI BAPIST CONVTION SUAKZODING KI.LAI TEDIM LEH ZOMI KI GAWMSAKZOLO IN ASSOCIATON TAMPI ZBC PAN KHAHSUAH HI. TRIBAL FELLING NEI LUAA;NATIONAL.FELING OR UNION FELLING NEILOHI.\n3.Prof.Dr.C,THANG ZA TUAN Ph.D Eduation TAWH DEGEE ZOMAH HI.CSO LEH ASSOCIATION ;SOCIEY KHAT PEUH KHOG AH TEDIM HITA LEH ZOMI.MIN HIT LEH CHIN MIN HITALEH PANMUN NIAL OMLO SANG LEL KHAT IN KA MU HI. .\nZOMI DEFINITION TELTE BEK.IN ZOMI MOVEMENT POLITICALLY IN TANGTUNPIBRK DING UH HI,\nPU.LALDEGA MNF LEADER LEH PU THANG LIAN. PAU ZRO PRESIDENT BEKMAH ZOMI MOVEMENT A POLITIC LEADERSHIP SIAM KASA PEN HI.\nPOLITIC GEN NA HIHMAN IN MYANMAR GAM\nAH ZOMI POLITIC LAM SIAM LEH MIPIL TAMLO ;OMLO CIH THEIH HI.LUNGTOM LUA;MI HAZA;LAUTHAWNG BAIH;SI NGAM TAMO;SUM NEILO;SUM.NGAMLO;\nFEB 20;2016 ZOMI NAM NI KALAYMYO ZBCM COMPOUND BAWLNA AH POLITIC PILNA NEI OMLO HI DING HI.POLITIC SEM.NGEI HILO DO KHAN TUANG IN “ZOMI.LEH POLITIC” THU ONGEN HI.TANGTHU A GELH BEL KI SIMTHEI MAH ZOMITE POLITIC LAM HONGKHANGLO SAK DING PU CHIN SIAN THANG TE PU THNG KHAN GIN.NGAITE BEK.MAH A HIHI.


url: =Abbigliamento Ufficiale Junior - Kit Bambino adidas Manchester United 17/18 Home - Legend Ink/Trace Blue/Grigio\nKit Junior adidas Manchester United 17/18 Home - Legend Ink/Trace Blue/Grigio\nKids will love the adidas Manchester United 17/18 Home GK Little Kids Kit, letting them play homage to the one of the most influential teams on planet. Climacool technology helps keep them cool and dry.\nMisura Scegli una misura2-3 Anni (NON PIÙ DISPONIBILE) 4-5 Anni (NON PIÙ DISPONIBILE) 5-6 Anni (NON PIÙ DISPONIBILE) 3-4 Anni (NON PIÙ DISPONIBILE) Quantità\nSocks: 64% Cotton, 14% Polyester, 13% Nylon, 8% Elastodene and 1% Elastane.\nCalze adidas Manchester United 17/18 Away - Nero/Bianco\nShort adidas Manchester United 17/18 Away Authentic - Nero/Bianco\nShort adidas Manchester United 17/18 Away - Nero/Bianco\nMaglia adidas Manchester United 17/18 Away Authentic Jersey - Black/White/Granite\nMaglia Junior adidas Manchester United 17/18 Away - Nero/Bianco/Granito\nMaglia adidas Manchester United 17/18 Away - Nero/Bianco/Granito


url: =Syria ah Rebel te ukna tunglam panin kikap, mi 15 si ~ TK Lian :: ZOMI DAILY\nSyria ah Rebel te ukna tunglam panin kikap, mi 15 si ~ TK Lian\nposted on 31 December 2016 at 12:01 pm Lomkholna: News, Syria, Thangkhanlian, World\nDec. 31, 2016: Damascus khuapi sunga om rebelste ukna Eastern Ghouta region kiim zan in tung lam panin kikap a, nautang (civilians) 15 kiiim in sihna tuak hi. Syrian Observatory for Human Rights (SOHR) in hih bangin ceasefire thukimna om lai-in Eastern Ghouta tung lam panin kikap a, Syria kumpi kap maw Rusiiate kap maw cih kitel lo hi ci hi.\nEastern Ghouta pen Syria kipat cil a kipanin rebelste ukna hi a, zan in a kikapna pen Douma, Harasta, Arbin, Zamalka leh Saqba kiim hi ci-in SOHR in gen hi. Eastern Ghouta a om AFP correspondent in zan zingsang panin vanleng ging kiza hi ci hi.\nRebels ten zong Ceasefire thukimna palsat in kumpi lehdo galkap (Opposition fighters) ten rockets zangin Damascus kap uh hi ci-in Damascus a om AFP correspondent in ci a, Damascus a kikapna hagin mi sagih in liamna tuak hi ci-in Syrian state television in gen hi.\nRelated: Geneva thukimna tawh kisai tawmkhat (Geneva Convention)\nSOHR in Daraa khuapi a kikapna ah naungek khatin sihna tuak hi ci hi. Hih bangin ngongtatna a pian’ kikna pen Russian President Vladimir Putin in Syrian government leh rebels ten ceasefire thukimna nei thei uh hi a cih khit nunga thupiang ahi hi. Syria buaina pen March 2011 in kipan a, tu dong mi 310,000 val in sihna tuak khin zo hi.\nSource : The Hindu/ Thang Khan Lian\nPrevious: Hallo Zogam – 6 ~ T. Sawm Lian\nNext: US in Russian Diplomat 35 ahawlkhiat hangin Russia in US uliante hawlkhia loding ~ TK Lian\nKawlgam ah Ebola Virus omlo ci’n kumpi te’n tangko\nKhristian suahna in I ngeina siasak hiam? Dr. Ngul Khan Pau\nGZA: Khrismas thupha paihna & tangkona (December 2018)\nPa, Napoleon azopa ke’n zo!\nCOVID-19 Humpi kua sungah Topa’ vantungmi tawh ~ Dr. Dongno


url: =Thungetna by Sia Mangbawi ~ MUC\nThungetna by Sia Mangbawi\nAdmin 11:05:00 PM Articles, Religion Articles\nEITE’ THAKHAUHNA IN THUNGETNA\nHun nunung siatna tawh a kidimna kawmkaal ah khangnote khamuana pen tawntung kikepsiam ding leh thungetna bekmah kisam hi.PASIAN’ kammal simna leh thungetna hun a nuamsa khangnote pen nuntakna tuinak in a tawntung-in thaksuak sak den ding hi.Midang kuamah in a ngahloh gamtatna siangtho leh ngaihsutna picing dinmun a ngah ding uh hi.PASIAN tawh kithuahkhopna in a hoih ngaihsutna,a pha lungsim mungtupna,thuman thutak a siangtho aa teltheihna leh a manpha sepkhiatnate ong neithei sak hi.PASIAN tawh kizopna a nei kheempeuh a tate ci-in ong ciamteh hi.Tua bang mite TOPA in hih leitung ii ciimna leh khuavaak zungpi-in a piansak dong amaute in PASIAN leh Ama ii a tawntung hihna a siangzaw in tel semsem ding uh aa a sanna lam ah kahto to ding uh hi.\nKOICI BANGIN THUNGEN DING\nThungetna pen ama hihna taktak zah kitello hi.Thu ih nget ciangin bangmah a theilo PASIAN tungah thupulaakna a nei ih hi kei hi.Mihing kheempeuh ii thusim PASIAN in theikhin hi.Thungetna pen a sau deda leh a ginngaih veva kisamlo hi.A kiseel ngaihsutnate PASIAN in tel mahmah hi.A simtham-in ih thungetna a simtham-in a za TOPA in ong dawng dinga,a kilangtang in thupha ong pia ding hi.Thu ih nget ciangin bangmah ih hihlohna,ih hihzawh lohna pulaak ding hi-a tua bang aa kipulaak lohna pen a kineihkhem thungetna ahi hi.PASIAN’ santheih thungetna pen kisikna tawh thungetna ahi hi.\nThungetna ih cih pen PASIAN’ nasep kikhelsak nading hilo-a PASIAN tawh kithuhualna a om nading deihna ahi hi.Thungetna pen mawhpuak,vaipuak zawh nading peuh lel aa ngaihsut ding hilo hi….Thungetna in PASIAN tungah i leibat ong lohsak theilo hi.\nTHUNGETNA IN VANGLIATNA ONG PIA\nPASIAN tungah thungetna panin ih ngah thahatna in nisim ih vai ding ong mapi hi.Nisim ih tuah ze-etna in thunget a kitangsapna ong kilangsak hi.Upna tungtawn in PASIAN vangliatna in ong keptheih nading lungsim ngaihsutnate tunglam tawh a tawntung a simtham thungetna tawh kizop ding ahi hi.PASIAN kiang panin kigamlat theih nading huzaapna a tuamtuam in ong tuamcip ciangin huhna leh thahatnate nget ding thadah loh ding ahi hi.Tua bang hun ciangin huhna leh thahatna ih nget kei leh kiphatsakna ih zozo kei ding aa Honpa tawh ong gamla sak thei mawhna zongsatnate ih nang zo kei ding hi….The Youth’s Instructor,August 18,1898.


url: =Dahna Pulakna : Mangpha Pa Thang Kap Khai @ Khaipi :: ZOMI DAILY\nposted on 24 May 2016 at 7:11 am Lomkholna: Dahpihna, News, ZIUSA, Zomi\nUSA gam, Georgia State, Atlanta khuapi a teng Pa Thang Kap Khai @ Khaipi, Kum 33 (Naulak beh) in abeisa May 22, 2016 ni zingsanglam nai 4:30am hunin Thaguilam natnatawh atenna innphualzang panin mual ong liamsanta cihthu izakmanin Zomi Innkuan USA kipawlna in nakpitakin kidahpih, kilainatpih hi.\nPa Thang Kap Khai pen Zogam, Tedim uksung, Anlangh khuami, Sakollam veng, Tedim khuapi ateng Pa Pau Ngaih Suan leh Nu Man En Cing ten Tapasal 5 leh tanumei 3 nei-in amau unaulaizom 8 sungpanin atumpen 3 na leh unau Pasal lakah anaupen ahihi. nuntakkhuasakna anuamzawding lunggulhna tawh abeisa 2011 kum in USA gam ongtung ahihi. 2011 kummahin a itmahmah azi Nu Ciin En Lun @ Buahpi tawh pumkhatsuakna ongnei uhhi.\nPa Thang Kap Khai pen USA leitang tunga teng Zomi khat ahihna tawh kizui-in ZIUSA kipawlna thukhun ombangin Zomi sungah unausanggam khat, laizomkhat hihna lainatpihna lahna in Zomi Innkuan USA kipawlna in Paakkual khattawh Mangpha khakna kineiding hi.\nI sanggampa Khaipi tawh a nunungpen hunzatkhopding pen ongtungding May 25, 2016 (Wednesday) ni sunnung 12:00pm hunin Atlanta khuapi a Zomi SDA te kikhopna Biakinn, 3567 Covington Hwy, Decatur, GA 30032 ah Pr. Suan Lian Mang in SDA pawlpi ngeinazui-in ong makaihdinga tuakhitciangin Melwood Cemetery, 5170 E Poncedeleon Ave, Stone Mountain, GA 30083 ah daitansakna/Vuina kineidinghi.\nI sanggampa Khaipi ongnusiatna hanga adah akap Inn leh gam muntuamtuam pana alunglengkhuangai pianna nulehpa sanggamteng leh khuapihtuipih tanaumeltheih akuamapeuh adiakin a nusiat a itmahmah azi Nu Ciin En Lun @ Buahpi tungah ibiak Vanglian Pasianin amakiangpana ongpai a khasiangtho hehnepna bucing ongpiaksak henla aluang khituite ong nulsakin lungnoptawldamna ongguatsak kimciat tahen cih Zomi Innkuan USA kipawlna in thu kongngetpih uhhi.\nGenbehna : Sihvuinidong nitaksimin anuai a Address ah Atlanta bulphuh Zomi Pawlpi tuamtuampanin siapite makaihnatawh hehnep hunbawlna kineidinghi.\nPa Khaipi & Nu Buahpi te inn : 782 Jolly Ave S, Apt # E-9 Clarkston, GA 30021\nPrevious: Syria Refugee mi 100 Malaysia hong tunbehding\nNext: Tulaai Leitung Thuthang Tuamtuam Updates May 23, 2016\nE-card bawltheih hunding ani Deadline kikhinto loding hi: Immigration Director


url: =LUNGSIM THUKHAM PALSAT l5 | Dam Mang\nJerusalem lamkikin a buai mahmah kawmkal ah, mizawng mihau ki deidan na bek hilo in, mihaute in mizawngte sim- mawhbawl uhhi. A saltan mapekpan kipan a omsa khat hi a, a ciahkik uh ciangin zong hong thokik hi.\nNehemiah 1: 1-5 simin. Hih tengah bang thu piang hi- am? Mite’n bangthu hangin kap uh hiam?\nMipite in, Nehemiah’ makaihna sungah, ki pumkhat in langdonate maingat uhhi. Pualam pan hongpai simmawhnate langkhatah ki pumkhat mahleh, a sunglam ah bel, ki thutuak khollo uhhi. Pualam gal nakpitak dokhawm hi napi, a sunglam a kitamhsa ahi hi. Makaite leh mihaute in, amau meetna dingin mizawngte zang thei mahmah uh ahih manun, mi zawngte in suahtakna dingin kap uhhi. Innkuan pawl khat in bang annek ding zong neilo uhhi. Pawlkhatte leuleu kial tun- sungin inn leh lo zuak khin in, bangmahnei nawnlo uhhi. Pawlkhat in, Persian kumpi tungpan sum tawi la in, atate uh sal tangsak uhhi.\nHaksatna hong tunna bulpi in, kialpi leh phiangsiah hi a, kumpi tungah siah a piak zawhloh uh ciangin, vengte kiangpan leitawi la uhhi. Persia kumpi in zong a siah, Judah gam adingin, kumkhatin ngun dangka 350 (Neh. 5: 1-5) la uh- hi. Phiangsiah pia zolopa khat in, leitawi zong masa hi. Kum- khat a piak zawhloh khit, a kumkik ciangin, a leibatsa ading vaihawm kulpah hi. Leiba taang in salsuah zong kulzel hi. Leitang a taanuh ciangin, atate sal dingin paisak in nasem in leiba loh uhhi.\nEima nasep khat peuhpeuh hangin haksatna khatpeuh i thuak thei hi. Eima khialhna omhetlo in zong kinatlawh gawp- gawp thei hi. Atung a bangin, kumpithu tawh haksatna thuak- lawh in, a zawnlawh mi zong omthei hi. Zawnna khau in amau mancip in, suahtak na’ng lampi omtheilo hi.\nTuni tu hun teh i zat nawn kholloh hang, sal cihpen tan- glai panin kizang mah mah hi. Nu/Pa gel in amauteek ahi a, tate khat peuh ahi zongin, sal in kizuak ziau uhhi. Nu/Pa in atate sal a zuak theihna’ng thu nei uhhi. Hi mah taleh, Pasian in, a kizuaksa sal khempeuh, kum sagih a cin ciangin khahkhia ding cihi. Mikhat a khantawn a sal a suak theihloh- na dingin, Pasian’ vaihawmna ahi hi.\nLeitawi dingpen, thukham in phalmah taleh, a meet laakding phallo (Paikhiat 22: 25-27; Siampi 25: 36, 37; Thuhilhkik 23: 19, 20) hi. Tua amau sum meet kilakte in, a kimkot gamte phiangsiah don tawh tehkaak leng tawmlua lel hi. Khasim sumlut, 100 ah khat kidong ngiatngiat hi. Kum za- lom 7 hunsung, Mesopotamia kumpi phiangsiah bang pen, kumsim in, ngun 100 ah 50 leh antang 100 ah 100 himai hi. Kumkhat 100 ah 12 cihpen tawmlua lel hi. Lai Siangtho sun- gah a gengen mite a phunphun napi pen, summeet (Neh. 5:10) lakna ahi hi. Na khempeuh laisiang-tho sung leh thukham sungah omsa vive hi napi, banghangin Nehemiah “heh mah- mah” hiam? Ngeina bangin gamta lo maw, thipi ngaihsutlua zaw maw?\nNehemiah’ thukhendaan tepen thupi mahmah hi. Lung- kimlohna neite zong, thukham palsat hi tuanlo uh ahih manin, mawk nutsiat lo in, leitung thukhenna sangin ahoihzaw in khensak hi. Hihte pen lungsim thukham a palsat hi bek uhhi. Sum leh pai haksat mahmah laitakin, mimal khat leh khat a kihuh uh kulhi. Pasiannin a ki nengniamte lampan hong pang ding a, mizawngte simmawhna langkhat pan in kamsangte hong paukhia sak ding hi.\nMakaite in tuathu maansa uh ahih manun, bangmah dawngkiklo uhhi. “Note’ gamtatna hoihlo hi. I gal ahi mi- namdangte zahkona i ngahlohna dingin, i Pasian zahtakna tawh nagamtat dinguh kilawm hi” (Nehemiah 5: 9) ci hi. Nehe- miah in a mite an le tui leitawi daanin “Leiba manin mi kilakna phiatni” (Nehemiah 5: 10) naci hi. Unau sanggamte tungah hih ding thukhamte a kipsak ahi hi. Mi khat leh khat ki it ding adeihna a hihi. Ama’ deihna pen mipite leh makai te’n thukimpih ciat uhhi.\nMakaite in amau suhtolh sate piakkik ding thukim ciat mahleh, Nehemiah in kambek tawh lungkim zolo a, thukip thukho dingin, siampite mai ah kiciamsak hi. Tua bang ahihna tawh thukip thukho hong suak in, nidang ciangin zong bul- phuh in kizang kik thei hi. Banghangin samsiatna pulaak se hi ding hiam? Nehemiah in, a puansilh sungah van kaihkhop bangin kaikhawm masa a, tua khit teh, a paai bangin a puan singkhia leuleu hi. Hih kamciam a zuilote in a neihsa uh man- suah ding cihna ahi hi. Tua hunlai ngeina bangin, thukham a kip nadingin, samsiatna santheih kul hi. Tua samsiatna a kihtak manun, thukham zong palsatlo tuampah uhhi. Khan- tohna lian mahmah khat a pian theihna dingin, hihbang in hih ding kisam hi cih amah’n ngaihsun hi.\nAnuai a Lai Siangtholui munte in, hih mite adingin, kamciamte thupit zia hong koici lak hiam? Gamlak 30: 2; Thuhilhkik 23: 21-23; Thuhilhsia 5: 4, 5; Siampi 19: 12; Pi- ancil 26: 31.\nNa kammalte in mitung huzaap aneihna phawkin. Bang kammal peuh paukhia a, bang hun a paukhia, koici paukhi- at cihte i koici kidoptheih tammaw?\nAbraham in, a kimkot gamte khutsungpan, ama’ inn- kuante a laakkik lai in ahih tawh (Piancil 14) kibanglian lo na- pi, Nehemiah in tua thukhun mah a zui a hihi.\nPhilipians 2:3-8 simin. Eima pumpi kinial cih thukhun- pi, tu mahmah in, nangma pumpi tungpan, koibangin ki- langsak thei ding na hi hiam?\n“Nehemiah in, hihbang ki zawhthawh bawlnate azak ciangin, ‘amau kahna kammalte ka zakciangin, ka heh mah- mah hi’ ci hi. Amah’n ukpi asep dingleh, hih ki nenniamnate susia in, thumaan takin ukding cih ngaihsun hi. A sanggamte noptuamna zonsak dingin, kuankhia in semngiat hi.” EGWhite PK (laimai 648).\n“Zeisu in, a kisam lopi kam mawkciam lohding hong hilh hi. Thumaan taktak ahi, himah, hikei cipeuh un; tua khengvalte peuhmah dawi kiangpan hongpai hi, ci hi” EG- White, Thoughts from the Mount of Blessings, laimai 67.\n“Hih Zeisu’ kammalte in, kammal valkai i paute hong khaam hi. Ahilo pipi ki mawkphatna, thumaan genlohna, kiphatsak kam, thuneu golsakna, sumbawlna ah thumaanloh- na cihte khempeuh hong khaam hi. Ama ombang taktak ahilote, a lungsim sung ombang taktak a paulo te thumaan kici theilo hi” EGWhite, Thoughts from the Mount of Blessings, laimai 68.\n1. Sumlam leh mimal kizopna khawngah, angkhualna in mikim lungsimtawng ah, banghangin omthei hiam?\n2. Pasian’ mite in, huaihamna koibangin pialthei ding hiam? Pasian in bang hong vaihawmsak hiam? Anuai a teng si- min. Isaiah 58: 3-12 le Micah 6: 6, 8.\n3. I kampau leh i kammalte in vangnei mahmah hi. John 1: 1, 2 sungah, Zeisu in “kammal” a cih ciangin, bang a cihnopna hiam? Kammal leh a khiatnate in bangzah thupi cih koici gending hiam?\n4. A beisa kum 2000 peklai in, Zeisu in, mizawngte note lak- ah omden dinghi acih lamdang nasa hiam? Tuate i huh ding ahi hi. Ei sang a hamsia zawte ading nasem dingin bangci thapiak ding hiam?\nTaggedlesson 5 4q19zokam ssl\nPrevious Article Generation in Crisis\nNext Article DÂNIN A TUM TAK CHU BAWHCHHIAIN l5


url: =ZAM Thupuak :: 16 November 2014 :: ZOMI DAILY\nposted on 15 November 2014 at 1:15 pm Lomkholna: News, Newsletter, Refugee, ZAM, Zomi\nKawlgam mi UNHCR ciaptehna ngahsa te Card kipia ding\nUNHCR in a ciaptehsa gambelmi hihna ngah khin kawlgam mi137,770 valte Malaysia kumpi in Card pia gai dinga, ciaptehna ngah nai lo khempeuh gamsung lutsim (illegal immigrants) in kiciamteh ding uh hi cih thuthak Home Minister Datuk Seri Dr Ahmad Zahid Hamidi in gen khia hi. A min uh pen UNHCR sunga min khum dan lian mah in kibawlsak ding hi. “Hih card piakna ding tawh kisai-in sum bei khempeuh US$ 3.1 Million (RM10.3 Million) pen Australia kumpi in sik gai dinga, kum thum sungin nasep kiman siang thei dingin lametna kinei hi” cih thu genbeh lai hi.\n“Immigration Department te genna ah kawlgammi 20,000 val in UNHCR sungah min ciaptehna ngah nailo uh a, a hizongin amaute’n UN Card tawh kibang lian card dang khat tawi uh hi” ci hi. Hih thu pen Geneva pan International Protection (UNHCR) Director Dr. Volker Turk leh Immigration Department te kihona tungtawn pan a kithei ahihi. Kawlgam mi UN card nei pawlkhat te’n Malaysia gam sungah buaina tuamtuam tualthahna leh kumpi deih loh na sem uh ci hi. Tua banah Ahmad Zahid in a genna ah “Malaysia sunga om UNHCR card tawite tawh kisai sawtpi a kimang ding vai lianpi khat kihawm ding hi” ci hi. Pilna siamna tawh kisai sangkah theihna ding zong UNHCR in Malaysia kumpi tungah ngetna a bawlbawl laitak ahihi.\nCameron Highland a om UNHCR card tawi mi 142 te kimatna tawh kisai-in Ahmad Zahid in a genna ah “UNHCR Card tawi te’n nasem thei hi cih thu om nailo hi. Kumpi thukhun in zong a phal hi loh hi” ci hi.\nMedia in a pulaakna ah “Cameroon Highland ah Rohinya mi 4000 val om uh hi. Amaute pen kawlgam pan maw Bangladesh pan cih kitello ahih manin amau thu limtak in kikan ding hi” ci hi. Hih thu tawh kisai-in Malaysia kumpi leh UNHCR in a hun zuiin thu kikupna neito khawm zel ding cih thu Volker Turk in Monday ni thu kikupna ah gen hi. Source : Astro AWANI (First published on: November 11, 2014 09:48 MYT)\nMalaysia gamsung ah Refugee leh Asylum-seeker mi 150,000 bang UNHCR in ciaptehna Registered pia uh a, tualak ah 93% pen Kawlgam pan. UNHCR te’n Kawlgammi in aki ciamteh sungah Rohingya Community zong kihel a, tulaitak adiak-diak in Rohingya numei te leh naupang tepen UNHCR in abuaipih, alunghimawhpihdiak laitak ahihi.\nUNHCR Officers te leh Malaysia kumpi thuneite akikupkhopna sungah adiakdiak in acimawh athanem phadiak Group te bangci bangin International Protection piatheiding cih kikupna nei uhhi. Tuabangin UNHCR te lunghimawhdiak lakah Rohingya te mahmah ciphadiak uh ahih manin, adang minam te ki masaknawnlo bekthamlo kikhiamding cisawnsawn hi. Anuai ah Manglai mahmahtawh zong nasim un.\nAhi zongin adang minam tepen Malaysia gamsung ah naseptheih nading “Labour Migration” ahitheidiam cihzong kikupna nei uhhi. (Gamthumna paitheih nadingpen tawmmahmah cihna hileh kilawm hi). Malaysia gamsung a UNHCR makai alianpenpa UNHCR Representative Richard Towle in Statement sungah agenkhiatna ah tuabang in ki vaihawmthei hileh mikhempeuh adingin phattuamna omding cihi.\nHih UNHCR Senior Officers te leh Malaysia Ministers & Government Officials te ki muhkhopna pen lametkai mahmah (Positive & Constructive Discussion) cihi. Malaysia Home MinisterDatuk Seri Ahmad Zahid Hamidikihel ahih manin, khensatna khatpeuhpeuh ah mawkmawklo khading hi. Source: UNHCR Malaysia & ZD Sawltak\n1976 kumpan 1980 kikal in Australia kumpi in Vietnam Refugee mi 90,000 agamsung ah lutsak uh a, tuapen Vietnam Migrant mi masa hipah cihi.\nAtom in Hieu Van Le nuntakzia tuaciang hi a, Zomi tezong Hieu Van Le etteh in ih tuntunna gamah ih hanciamding ihki hanthawn nuam hi. Pilna mah bulphuah masa in, thuman thutak leh Pasian thutawh nungtakhawm leng gualzawhna in ihmai ah hongngak gige ding ahihi. Source : Zomi Daily\nASEAN Khawmpi ah Obama (US President) le Ban Ki Mon (UN Secretary)\nTulaitak Kawlgam thuthangte sungah akilimgen mahmah ahi A (25) veina ASEAN khawmpi le tua laiah kihel dingSecretary Mr. Ban Ki Mon le US President Barack Obama te thu kilimgen mahmah laitak ahi hi. ASEAN khawmpi pen Kawlgam Nyipidaw khuapi ah Kawlgam inntekna tawh thupitak kinei hi. ASEAN khawmpi ahPresident thak ahi President U Thein Sein in pawi honna le thugenna nei hi. Tua banah ASEAN makaite inleh Japan kikal tuikulh gam vai kitheihsiam lohna leh buaina thu nasiatak kikupna nei uh hi.\nUN Secretary Mr. Ban Ki Mon pen November 11, 2014 ni-in Kawlgam Nyipyidaw khuapi tung ta a, November 12, ni ASEAN khawmpi honna hunah thugenna zong nei hi. Tua banah US President Obama zong Sen gama kinei AsiaSumzon Sumzuak Kipawlna “-Pacific Economic Cooperation (APEC)”‘ Khawmpi (APEC Summit) ah akahna pan12, 2014 (7:45pm) hunin US President vanleng Air Force One tawh Nyipidaw International Airport tungin, Kumpite le US Embassy pan nasem khempeuh in vaidawnna nei uh hi.\nAmau Zinmangpite gelin ASEAN khawmpi akihel banah Kawlgam kimakaihzia le kalsuanzia tuam-tuamte a lunghimawhna thu uh Kumpite le\nDaw ASSK tawh limtak holimna nei uh hi. A diakdiak in Daw ASSK in mai 2015 kiteelpi ciangin President a ngah theihlohna dinga Kawlgam Kumpi’ bawl tawm thukhun pena manlang a laihkikna ding uh Kumpi thuneite genpih ding uh hi. Tua banah Kawlgam Rakhine State sung a om Bengali (Rohingya) minamte Kawlgammi a ciaptehna ding vai zong limgenpih mahmah uh ci hi.\nHih ASEAN khawmpi sungah Islamic hiamgam nasem pawlkhat in buaina bawlsawm cih thu kiza ahih manin, bitna lam tawh kisai Kawlgam galkap le Palikte in nasiatak enkolhna nei uh hi. Tua bek tham loin, US President Obama ading bitna lam tawh kisai USS Peleliu (LHA-5) kici Galsimna Tembawpi khat Rakhine tuipi tungah a baihsa in kikoih a, US tui galkapte le Kawlgam tui galkapte in muanhuai takin cing uh hi.Secretary Ban Ki Mon pen November 12, nitak lamin Australia gam Brisbrane khuapi a kinei ding G-20 Khawmpi kah dingin Kawlgam pan lengkhia kik a, US President Obama bel November 14, ni-in Australia lam mah zuan cih kiza hi. Source: VOA, BBC, DVB\nHum Za Thang (Pyin Khone Zyi) November 7 ni-in Putra Jaya Immigration zumah ki buaipih.\nNang Suan Mung (Mualbem) November 8 ni-in Sungai Buloh thongah ki buaipih.\nThang Lian Lal (Vanglai), Kham Suan Lian (Vanglai), Hang Khan Mang (Vanglai) November 10 ni-in Subang Jaya Palik zumah ki buaipih.\nAngela Niang Ho Nuam (Saizang) November 11 ni-in Chowkit zatopi ah ki buaipih.\nPau Khan Lam (Pydawtha) Bentong thongah ki buaipih.\nThang Za Khan (Tuithang), En Lian Khai (Muizawl), Mang Do Suut (Tamu), Kap Suan Thang (Pyidawtha),Pau Khan Khual (Sawbua), Taa Mung (Kaptel) November 9 ni-in Batu Arang zato ah ki buai pih.\nEsther Sui Chin Par (Kanan), Manu (Bangladesh), Cin Sian Khual (Tamu), May Te Hlaing Cing Ngaih Hung (Nguasing) te November 9 ni-in Batu Arang zato ah kibuaipih hi.\nNauno Thang Mun Khai (Ngalbual) khuaksung damlohna hangin GHKL kipuak in buaipih laitak.\nPa Khup Sawm leh Nu Sian Hoih (Tungzang) te tapa ading JPN kumpi zum panin nausuak lai ki lakpih in UN card zong hong ngahthei pah uhhi.\nPa Khai leh Nu Khan Cing (Kawlpi) te tanu ading JPN kumpi zum panin nausuak lai kilak pih in UN card zong hong ngah thei pah uhhi.\nTg. Thang Suan Langh (Mualbeem) GHKL ah khuak ki at in kibuai pih laitak.\nTg. Zo Mang (Tungzang) cisa natna tawh GHKL kipuak in buaipih laitak.\nGlobal Zomi Idol awsitna nuamtak kizo\nGeelnasa om mah bangin November 13 ni-in ZAM hall ah 2015 GZI ading “awsitna” lawhcing takin kinei thei in awsitna sungah mi 38 kihel thei hi.\nMalaysia gamsung gambel sang tuamtuam a laihilh gamdang mite leh inntek siate UNHCR Volunteer Section pan tentan piakna November 13 ni-in nei uh a, mi 27 phathei uh hi.\nTualzang khuami, Pa Nang Tuan Pau leh Nu Lian Khan Niang te tapaTg. Zam Tuan Tuang (kum 19) ZAM-20672, ZSM-15852, UNNHCR Ref. 354-14C01333damlohna tuamtuam hangin 02/11/2014 ni takin GHKL panin leitung nuntakna hong beisan a, han leitang vai zum vai haksatna tuamtuam hangin 13/11/2014 ni-in Kuantan hanmaul ah lungkim huai takin kivui thei hi. Sanggam pa luang tawh kisai anunung pen hun bawlna ahih leh :30-10:00am sungin ZAM Hall sungah Malaysia Laipian Pasian Pawlpi (MLPP) makaihna tawh nasia takin kibawl thei hi. Tg. Tuan Tung hangin a dah akap nu leh pa, sanggam, khuapih te leh Pawlpi MLPP tawh kibangin Zomi zumpi panin a kibangin ih dah khawm hi. Topa’ hehnep na hong tungkim tahen.\nZomi Cup 2015 kihel ding khuate sazian kipia theita\nZomi Nam Ni pahtawina kumsim i neihden Zomi Cup pen 2015 adingin kum dang te sangin kipat baih zawk ding geelna kinei hi. Bang hang hiam cih leh 2015 sen kum thak pen Zomi Nam Ni tawh kituak ahih manin tua ni ma in zawh siang teitei kul ahih manin akihel nuam khua kipawlna khempeuh in sazian nong piak na dingun kong zasak uh hi. Sazian pen November 30 nitak nai 5pm ciangbek kisang ding hi.\nZAM Hall pen Session khat (nai 4 sung) RM200 ki lading a, nai 4 khitciang azatbehtoh nopleh naikhat RM50 ki lading hi. Aki zangthei vanteng: Aircon, Tutphah 150, Sound System, Drum Set 1, Wired Mic 2, Wireless Mic 2, Usher Counter leh adang tuamtuam.\nZAM zumpi ah ih ngeina Zopuan leh vante ki leithei hi. Aki ngahthei van te: Zopuan: a bantawng leh a bansau (pasal), Zoniik nam tuamtuam (numei), Puandum, Zobilbah, Zonecktie, Zodial, Zodial naikhau (silk), Puanlaisan, Tanghciin, Khephiau, Zokhi, Zolukhu, Zothungkuah etc. Dotbehnop aom leh ~ Ngai Hau 010-823 0571\n1. Khuado Khui 2. Pantah Ni 3.Thein Khai 4. Anopdan 5. Khuppi 6. Nang Ka Zaila 7. Sakmel Hoih 8. Zo Zuunsiam a 2 na\n9. Phatna Late ZBC 10. Zomi Forum\n11. China Jubilee-Praise & Worship\nAmawkna in kingah\nUNHCR-IAD panin Condom leh cidamna lam tawh kisai laibu neuneu honkhat hawmkhiat ding hong koih ahih manin a deih khempeuh in hongla un.\nIOM MHD Malaysia,\nNo 1, Jalan Pahang, 53000,\nLengging Camp ah November 19 ni thong kiate kiveh ding\nUNHCR-OPI phalna leh theihpihna tawh nung kha sungin Samenyih camp ah kihawh thei-in ki lawh cing mahmah hi. Tua mah bangin November 19 ni ciangin Zomi thongkia Lengging camp a omte kiveh kik ding ahih manin Lengging camp a meltheih thongkia anei te’n amin leh body numbat pia nailo te’n ZAM zumpi ah hong pia un.\nNu le pa neinawnlo (tagah) naupang kum 17 nuai siah a theite in ZAM zumpi ah hong zasak un.\nPiteek le puteek kum 64 tungsiah a cidamlo lua mahmah te’n ZAM zumpi ah hong zasak un.\nUN card mangsak laidalpi tawi khempeuh in ZAM zumpi ah hong zasak un.\nZAM zumpi ah honghawh\nConference vai a Malaysia hong zin Sianu En Ngaih Lun (Harvest Bible College ah Principal) leh Sianu Siannu (Zomi sungah lasiam khat) a unau un ZAM zumpi ah hong hawhin thungetna hong neih sak ahih manin ki lungdam mahmah hi.\nZCF Canaan Biakpiakna mun kilaih\n3rd Floor, Wisma Flamma,\nNo. 20,Jalan 7A/ 62A\nBandar Manjalara, Kepong 52,200 Kuala Lumpur.\nBiakpiak hun :00pm, Tel. 03-2674 4085\nPawlpi Bus te angeina bangin tai hi.\nPa Khup Lian Piang (Tuicinlui) te innkuan in tukal Thupuak bawlna ding RM50 hongpia khia ahih manin ki lungdam mahmah hi.\nPrevious: Thukhel nono General Knowledge (Part 6)\nNext: Vompi Khat le Lawmta Nih ~ Khat Thang


url: =Mehciap Hat ~ Zomi & Myanmar 2014 Census\nAbeisa sawt nailo hunkhat lai in, Zogam khamtung ah nek le dawnzia, heksuk hek tohzia, silh le tenzia leh khuasakzia pen ki tualngiam mahmah ngei a, tangngansih, buhmansih, buhman ngan, tang tangho, buhman tangho, aksa, bawngsa, sakhisa, sazuksa, sakuhsa, vagiksa, valahsa leh gamsa-innsa lim tuamtuam ihuan ciangin, aminsiang nailo hunin kilep nuam mahmah a, inu ten nawngkai hongsa thei mahmah zel hi. Amau deihna ah aminsiang takciangin nek liailiai ding lunggulh zaw uhhi.\nKhua khat ah pawlpi sagih om hi. Papi khat pen AA pawlpi ah upa khat hi a, pawi kibawl simin meh huanlam panmun kipia den a, nasepzong kizen peuhmah mai hi. Ahi zongin, "Mehciap hat" mikhat ahih manin, meh ciamciam a, upa dangte in enkhialzo mawk uh ahih manin, kikam tamkha uh a, AA pawlpi taisan in BB pawlpi ah lut miau hi. BB pawlpi alut a kipan meh ciamciam nawnlo in, BB pawlpi ah gina takin na hongsem toto a, muantheih suantheih upa cingtak khat hongsuak hi.\nZomi leh Chin:\nKamphen kullo tengin Zomi ihihna kitel tek hinapi hangin, min nailo in naupang banga ngaklah lua ten Chin tawh kalsuan in na malep kiaukiau uhhi. Zomi tawh nasep lianpi sem dinga iki thawi laitak in, min nailopi a malep Chin nuai a kalsuante pen hawlkhiat ding hipah samlo in, puapaih pah dingzong hisamlo a, amin ciangin sam lehang ankuang hong umkhawm veve ding uhmmhi. Ahi zongin, mehmin nailopi anek mawk uh guithei ding uh a, agilpi in zolo thei ding ahih manin, patauh huai hi. Amin ngakin umkhawm lingling lehang icihcih hangin, amin ngak zolo pawlkhat om veve uh ahih manin, banglo khat hong hih uhleh nu le pa tungah mawhpuak om veve cihzong Zomi sungah makaipi ten ngaihsutna tangzai hong neizaw un.\nLeitung ah mihingkhat ihihna tawh Biakna kician, Minam kician, Gam kician leh Innkuan kician cihte aneilo mite pen mival kici a, milak-lawh zong kici kawikawi thei hi. Tua ahih manin, mipicing khat suah theihna dingin atunga thuli teng kician taka bulkip let ding kisam a, nuntakpih dingzong kisam mahmah hi. Gamkhat tanzil, minamkhat tanzil leh pawlpikhat tanzil zong gen naikei ni. Innkuan tanzil bek ah zong nu le pa, sanggam laizomte tawh nuntak pen Society khat hipah hi. Malam zong muh kul a, nunglam zong leh ettheih kul hi. Tunglam dak to in ettoh hunzong om dinga nuailam kunsuk in etsuk zong kul hi.\nTua Ahih Leh:\nMinam tawh kisai pen apicing khinsa minam pawlkhat enlehang, Chinese te bangpen Cantonese, Hakha, Hokkien, Mandrin leh Namke tampi kigawm khawm uh a, Chinese cih minam min tawh minampi khat in dingkhawm uhhi. Amau pen pau akibat lianloh uh hangin amel-asa uh enkak lehang minam khat ahihna kitel pah linlian lel hi. Aci-asa uh pen kangngo dikdek pah uh a, namdangte tawh kikhen theipah lian lel hi. Tua Chinese kici minampi ten lai le ham tanpi tanzil a azat uhpen Mandrin ahihi. Ei Zomi khempeuh zong tangpi tanzil a izatkim theih lai le ham pen Tedim pau le lai hi a, Tedim cihpen ikhuapi ahih manin, aneituam peuhmah i om kilkel kei hi. Zomi khempeuh tawh kisai khuapi hi a, Tedim pau pen eimau pau, Tedim lai eimau lai hipah lel hi. Ahi zongin, mun le mual zui a, awsuah ciat pen ikep cing nopleh kepcing luat ding ahihi.\nKawlgam sungah Zogam taktak pen Tedim gamke, Tonzang gamke leh Cikha gamke te ahihi. Chin State sungah Township 3 vilvel pen Zogam atai theilo thu ahihi. Banghang hiam cih leh Chin State sunga gamke dangte pen Zomi deih vetlo te' tenna ahih manin, Zogam in vahuam suksak sedah tapeuh ni. CNF ten Tedim ah zum honghon bek uhzong tangtel siktan abang tintente ihihi. Amau mun le mual ahzong ei vagamtang gawp dah lel ni. Sumtha leh biakna makaite' huzapna in azo zongin, hunkhat ciangin Zomi panin hong zuankhial keukeu lel dinguh ahihi. ZBC ah kum 60 sungbang kipumkhat khinsa pen Zomi adeihlo te uh ahih manin, va belpawl sedah ni. Ahi zongin, innveng khat hihna tanzil pen tel kawmsa in, ahun leh amun zui a gamtang thei ihih dingzong kisam veve hi. Topa Zeisu inzong mikhempeuh it kim ding thu hong vaikhak hi.\nAmi - Zomi\nAgam - Gogam\nAvok - Zovok\nA-ak - Zo-ak\nAtui - Zotui\nAngeina - Zongeina\nAnungakte - Zolia\nAtangvalte - Zotang\nAhuandan - Zohuan\nAla - Zola\nAkam - Zokam\nAkhuapi - Tedim\nAlai - Zolai\nApau - Zopau\nBiakna pen bangbiakna-bangpawl ihi zongin, biakna kician khat neih limlim ding thupi hi. Biakna kician zuih aneilo mi pen mival hong suak zel hi. Tua ibiakna pen zangsiam lehang minam le gam adingin ahiam mahmah namsau tawh kibang hi. Gentehna in GZA kipawlna ah makaipte pen pawlpi makai vive ahih manin, pawlpi pan nipi simin sumpi dong denleh GZA fund tawh Zogam nasia takin kipuah zihziah zo dinghi. Biakna anei mite adingin nopna-dahna ah pawlpi in vai khempeuh hong puakpih ahih manin, Biakna kician neite pen lungmuang taka Leitungah khuasa mite ahi uhi.\nMinam kician ineih khit ciangin, gam kician neihzawh nadingin minambup in mainawt ding hihang. Tutunga Kawlgambup mi kisimna ah anmin ngak ngiungeu a aom minam adinga gamtang tengin itheih dingah anleplep "Mehciap hat" pawlkhat zong puapaih pah keini. Anmin ciangin ane dingin sam lehang eitawh hong umkhawm ding uh a, amau zong eiteng hangin, agil uh vah veve dinghi. I lunggulhpi pen i gilvah tekding hi a, amau teng gilkial a aom dingzong iphal tuankei hi.